Tronsmart Spunky Beat True Wireless Headphones Boleh Didapati Dengan Harga Mampu Milik

Baru-baru ini, fon telinga  TWS (True Wireless Stereo) telah menjadi trend yang paling hangat dalam kalangan muda. Terdapat beribu-ribu reka bentuk, jenama dan gaya yang boleh dipilih dalam pasaran seperti Apple Airpods dan Xiaomi Airdots.

Anda boleh boleh memilikinya dengan harga yang termurah, tetapi bagaimana kualitinya? Jika anda bayar lebih sedikit, anda boleh mendapatkan model terbaru Tronsmart iaitu Tronsmart Spunky Beat. Anda pasti akan dapat specs hebat yang diharapkan.

Percaya tak Tronsmart menggunakan Cip Bluetooth Qualcomm untuk Spunky Beat walaupun harganya begitu murah sahaja? Disebabkan cip ini, Spunky Beat mempunyai sambungan yang lebih stabil, transmisi yang lebih cepat, dan kependaman yang lebih rendah. Anda dapat menikmati kualiti bunyi dan pendengaran yang lebih lancar.

Aspek earphone yang paling penting tentulah bunyi. Tronsmart sentiasa menjalankan penyelidikan supaya menghasilkan earphone  yang mampu memenuhi standard tinggi para peminat muzik. Oleh itu, Spunky menggunakan codec Qualcomm aptX ™ kerana codec ini boleh menyampaikan bunyi berkualiti seperti CD. Di samping itu, codec ini juga boleh menghasilkan bunyi yang lebih jelas dan deep bass.

Dengan teknologi Qualcomm® DSP & cVc ™ 8.0, Spunky Beat mempunyai fungsi pembatalan bunyi untuk menghasilkan kualiti audio yang lebih tinggi. Anda tidak akan diganggu oleh persekitaran yang bising apabila membuat panggilan telefon atau mendengar muzik.

Kuasa bateri Spunky Beat memang mengejutkan bagi earphone yang begitu kecil dan ringan sahaja. Anda boleh menikmati muzik selama 7 jam dengan Spunky Beat dan 24 jam dengan charging case. Selain itu, Spunky Beat juga boleh bermain muzik selama 1 jam selepas 5 minit pengecasan pantas.

Terdapat dua jenis sistem pengecasan yang anda boleh memilih. Anda boleh mengecas Spunky Beat anda menggunakan kabel USB-A atau kabel USB-C yang termasuk dalam pakej earphone Tronsmart.

Misi Tronsmart adalah untuk menghasilkan produk yang dapat senangkan kehidupan anda, dan Tronsmart Spunky Beat adalah salah satu produk ini. Jika anda tengah mencari wireless earbuds yang berkualiti tinggi dengan harga berpatutan, Tronsmart Spunky Beat merupakan pilihan terbaik dalam pasaran!

Tronsmart  menawarkan harga menarik untuk memiliki Tronsmart Spunky Beat True Wireless Bluetooth Earbuds ini, anda boleh mendapatkannya pada harga RM129.00 sahaja (Harga biasa RM299) di Shopee dan lebih murah pada jualan kilat 11.11 iaitu harga diturunkan menjadi RM119.


Tiket ‘Soldout’! Filem ‘Perempuan Tanah Jahanam’ Ditayangkan Di Pawagam Terbengkalai

Pengarah filem terkenal di Indonesia, Joko Anwar sekali lagi menghasilkan karya hebat untuk filem seram terbarunya, “Perempuan Tanah Jahanam”. Seperti yang dilaporkan oleh The Jakarta Post, pada hari esok Jumaat (8/11), Joko Anwar akan mengadakan program untuk menonton bersama di Pawagam Grand, Senen.

Pawagam yang terletak di Senen Junction, Jakarta Pusat ini dikatakan telah wujud sejak tahun 1920-an. Walau bagaimanapun, pusat hiburan yang popular pada tahun 1980-an dan 1990-an ditutup pada 31 Disember 2016.

Oleh disebabkan pawagam ini telah ditinggalkan untuk masa yang agak lama, sudah semestinya pawagam ini mempunyai suasana yang ‘semacam’ yang yang boleh buatkan penonton meremang, apalagi menonton filem seram. Program yang dipanggil “Nobar Jahanam”, adalah percuma, tetapi tempatnya sangat terhad kerana terdapat hanya satu kali tayangan pada pukul 7 malam.

Dalam masa 5 minit selepas tempahan dibuka pada hari Selasa (11/5), tiket “Nobar Jahanam” habus dijual walaupun pelanggan hanya mendapat terhad kepada 2 kerusi sahaja. Tayangan tambahan pada jam 4 petang pada hari yang sama dilaporkan sudah habis ditempah.

Untuk maklumat, “Tanah Tanah Jahanam” adalah sebuah filem yang diarahkan oleh Joko Anwar selepas kejayaan “Hamba Syaitan” pada tahun 2017. Sejak ditayangkan pada 17 Oktober lalu, “Perempuan Tanah Jahanam” tercatat sudah ditonton lebih dari 1.5 juta orang.

Filem kerjasama tiga buah syarikat produksi dari Indonesia, Amerika dan Korea ini dibintangi barisan pelakon ternama. Antaranya seperti Tara Basro, Marissa Anita, Asmara Abigail, Ario Bayu, dan penampilan khas Christine Hakim, yang baru pertama kali tampil  dalam filem genre seram.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terowong Buku Pertama Di Malaysia Kini Dibuka

Sebelum ini, BookXcess yang beroperasi di Tamarind Square Cyberjaya ini tular di media sosial kerana beroperasi selama 24 jam. Kini syarikat itu membuka satu lagi cawangan mereka di Setia Alam.

Dengan pembukaan cawangan terbaharu itu, BookXcess sekali lagi tular kerana reka bentuknya yang cukup menarik! Berkonsepkan seperti sebuah terowong buku, kini anda tidak perlu lagi ke Coex Starfield Library di Seoul, Korea kerana konsep yang seumpamanya kini boleh dilawati di dalam negara.

Mempunyai keluasan 16,000 kaki persegi, cawangan baharu ini mula dibuka bermula jam 10 pagi hingga 10 malam dan turut menempatkan pelbagai jenis buku yang diinginkan.

Malah berita baik buat si ulat buku, dikatakan harga yang dijual disini jauh lebih murah berbanding harga runcit dan turut menawarkan buku dengan harga diskaun 50% hingga 80%. Sebagai info, BookXcess kini mempunyai 8 cawangan secara keseluruhannya.


Wow! Beyonce & Jay-Z Hadiahkan Jam Rolex Buat Tetamu Acara Amal

Sebab mereka mampu! Itulah yang boleh digambarkan buat pasangan selebriti Hollywood terkenal, Beyonce dan Jay-Z apabila mereka akan menghadiahkan seutas jam berjenama Rolex dan sebotol Champagne buat setiap tetamu ternama yang menghadiri program amal Shawn Carter Foundation Gala di Florida kelak.

Menurut sumber, setiap tetamu akan mendapat sebuah goodie bag yang terkandung jam mewah berharga lebih dari RM100,000 serta minuman keras edisi terhad bernilai RM1000 . Tujuan pasangan itu berbuat demikian adalah bagi memastikan setiap tetamu yang menerima jemputan akan hadir ke acara sulung Jay-Z. Ini bukanlah sesuatu yang mengejutkan kerana dengan status Jay-Z sebagai penyanyi rap pertama bergelar Jutawan sudah pasti dia dapat menampung jumlah semua perbelanjaan tersebut.

Pendedahan mengenai hadiah tersebut telah dibuat oleh rakan mereka sendiri, Meek Mill dan Swizz Beats yang turut menerima jemputan bertuah itu. Menerusi Instagram Swizz, dia sempat merakamkan video disaat dia menerima jemputan tersebut dan berasa begitu terkejut dengan konsep jemputan yang ditawarkan.

Dalam perkembangan lain, Beyonce juga kini sedang sibuk merancang sebuah parti besar dan akan melancarkan sebuah album baharu bersama Destiny’s Child. Jangkaan lain, peminat bakal menyaksikan Beyonce bakal kembali dalam arena pada tahun 2020.


Patung Lilin Agnez Mo Bakal Diabadikan Di Madame Tussauds Singapura

Selepas bertukar kepada nama pentas baharu beberapa tahun yang lalu, Agnes Monica atau kini dikenali sebagai Agnez Mo semakin rancak mengembangkan sayapny dalam industri muzik Amerika Syarikat.

Maka tidak hairanlah, pihak Muzium Madam Tussauds di Singapura ingin mengabadikan Agnez dalam sebuah patung lilin di dalam muzium itu kelak. Berita gembira itu telah diumumkan sendiri oleh pelantun Tak Ada Logika itu menerusi laman Instagram miliknya. Menurut Agnez, pihak muzum akan datang menemuinya di Los Angeles bagi membincangkan mengenai ukuran serta perincian mengenai patung lilin dirinya.

Rata-rata peminat membanjiri ruangan komen Instagram Agnez Mo dengan ucapan tahniah dan berbangga dengan pencapaiannya kerana berjaya mengabadikan sebuah patung lilin sebaris dengan bintang-bintang ternama dunia. Dalam muzium itu, antara patung lilin selebrti terkenal adalah seperti Oprah Winfrey, Christiano Ronaldo, Beyonce dan ramai lagi.


Marvel Tayangkan Secara Rasmi Trailer X-Force

Selepas filem X-Men Dark Phoenix, Marvel kini melancarkan buah tangan baharu mereka iaitu X-Force, kesinambungan kisah dunia mutan di alaf baru.

Sebagai info, anggota X-Force terdiri daripada para mutan yang ditugaskan untuk melindungi sesuatu agensi berbanding di dalam X-Men sebelum ini yang berjuang demi menyelamatkan mutan yang lain. Malah penulisnya turut menganggap X-Force sebagai CIA di dalam dunia mutan. Setelah sekian lama menanti, akhirnya Marvel memperlihatkan trailer pertama komik ini.

Menariknya lagi mengenai X-Force, peminat bakal melihat sisi lain watak-watak X-Men seperti ada diantaranya telah diperlengkapkan dengan senjata dan kebolehan baru selain pelbagai watak baharu dan crossover turut diperlihatkan.

Jika DC telah memperkenalkan Suicide Squad, Marvel kini punyai X-Force. Dengan penghasilan komik ini, tidak mustahil filem mengenainya juga akan dihasilkan kelak. X-Force bagi edisi pertama telah ditulis oleh Benjamin Percy dan dilukis oleh Joshua Cassara manakala kulit hadapan telah direka oleh Dustin Weaver.X-Force #1 kini mula dijual untuk pasaran dunia.


Siap Sedia Wang! Ini Senarai Promosi Jualan 11/11 Yang Wajib Beli

Kurang dari beberapa hari lagi, jualan 11 November atau juga dikenali sebagai 11/11 bakal berlangsung. Istimewanya pada hari ini, kebanyakan jenama-jenama besar akan membuat promosi secara besar-besaran. Malah ada diantaranya yang membuat jualan murah hanya sekali setahun pada 11/11.

Merancakkan lagi suasana jualan pada hari tersebut, jenama-jenama ini turut memberi ‘teaser’ dan mengadakan promosi jualan awal. Berikut kami tampilkan antara jenama-jenama yang akan membuat promosi pada 11/11. Yang pasti sediakan wang secukupnya dan happy shopping!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Walaupun Sudah Tiada, Carrie Fisher Tetap Muncul Dalam Star Wars: Rise of Skywalker?

J.J. Abrams akan membawa Carrie Fisher sebagai Leia Organa dalam Star Wars: Rise of Skywalker selama 8 minit melalui footage  yang belum digunakan setakat ini.

Kematian Carrie Fisher di saat-saat pengeluaran The Last Jedi sangat mengejutkan peminat.

Dipetik dariGames Radar, Lucasfilm membuat keputusan untuk tidak mencari orang lain untuk menggambarkan Leia. Mereka menggunakan footage yang tidak digunakan yang diambil dari Star Wars: The Awakens Force dan The Last Jedi. Oleh kerana penampilan Leia agak terhad dibawakan, peminat tertanya-tanya, bagaimana besarnya peranana Leia dalam filem Rise of Skywalker.

Todd Fisher, saudara Carrie Fisher, mendedahkan kepada Yahoo bahawa Abrams akan membawa Leia selama 8 minit melalui footage yang tidak digunakan.

“Mereka mempunyai footage 8 minit, mereka mengambil setiap frame dan menganalisisnya, kemudian melakukan reverse-engineered dan memasukkannya terus ke dalam cerita,” kata Todd Fisher.

Ia berasa seperti 8 minit lebih daripada cukup untuk memberikan Leia peranan yang besar. The Force Awakens, dia hanya mempunyai masa untuk hanya 6 minit dan kira-kira 9 minit pada The Last Jedi.

Todd juga berkata rancangan awalnya untuk Star Wars 9 adalah untuk membuat Leia sebagai Jedi yang terakhir. Namun, itu tidak akan berlaku.


[REVIEW] Filem Midway Dapat Pujian, Ini Komen Dari Penonton!

Filem pertempuran epik “Midway’ arahan Roland Emmerich kini sedang hangat ditayangkan di pawagam bermula 7 November 2019. Sudah pasti ramai peminat filem perang akan teruja untuk melihat bintang hollywood kegemaran mereka seperti Ed Skrien,  Patrick Wilson dan ramai lagi di panggung wayang.

Berdasarkan review penonton yang dijemput secara eksklusif oleh Murai MY pada hari tayangan pratonton Selasa lalu (6/11), ramai yang memuji filem ini. Jom kita lihat apa komen mereka tentang filem ini.

“Saya sangat menantikan filem MIDWAY ini. Sangat tidak menghampakan!!!

Pandangan saya, MIDWAY sarat dengan aksi dari minit awal hingga penghujung cerita selain elemen kasih sayang kepada keluarga, nilai persahabatan dan tanggungjawab terhadap tugas begitu menyuntik emosi kami sebagai penonton.

Pengarah juga membawakan pelbagai watak yang dipegang oleh pelakon2 yang hebat.

Lepas ni saya nak tonton kali kedua pula! 🌟7/10”- @khai_arba

“For me Filem Midway memang sangat awesome dan terbaik kepada mereka yang minat cerita perang or peminat filem Pearl Harbour memang wajib tengok this movie sebab you guys tak akan menyesal tonton. Filem Midway ni juga penuh dengan value yang sangat bagus dan aksi-aksi yang membuatkan anda tak senang duduk.. 9/10 ⭐” – @zakwan_hasni

“Cerita yang sangat menarik dan tidak membosankan ! sangat sesuai untuk ditonton oleh semua masyarakat ! dan dari cerita ini juga kita dapat belajar mcm mana susahnya untuk mencapai merdeka!”- @faisalismail

”Midway cerita action yg super duper best gile. Dari awal start hingga akhir memang tak mengecewakan. Cerita tentang sejarah peperangan pulau Midway perang antara Jepun Dan US benyak memberi kita pengajaran dan memberi kesan yang sangat mendalam selepas perang. BTW cite ini memang best wajib tengok 😁😁👍🏻👍🏻👍🏻👍🏻”- @asraf_maidinkoty

“Cerita Midway ni sangat best sebab 1st cerita ni base on true story , so kita dpt gambarkan apa yang terjadi pada zaman peperangan dahulu.. 2nd semua pelakon mebawakan watak mereka dengan jayanya and not to forget the story line dia sgt bagus.. saya bagi 4.7/5 bintang.. wajib tgk !”- @khalishan.alias

Filem ini berdasarkan kisah sebenar tentang pertempuran yang dikenali sebagai “Pertempuran Midway”. Pertempuran ini adalah penentu perubahan utama di rantau Pasifik dalam era perang dunia kedua. Jadi jika anda berminat, boleh lah menonton di pawagam berhampiran anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO]Polis Sahkan Lelaki Mabuk Yang Ditahan Polis Adalah Aliff Aziz

Semalam tular di media sosial mengenai sebuah video seorang lelaki yang dilihat bergelut dengan beberapa anggota Polis Singapura. Lebih mengejutkan lelaki berkenaan dikatakan mirip penyanyi dan pelakon terkenal, Aliff Aziz.

A post shared by Murai MY (@muraimalaysia)

Menerusi laporan Berita Mediacorp, Pasukan Polis Singapura (SPF) mengesahkan penahanan pelantun Sayang Sayang itu seleps dia didakwa bergaduh dalam keadaan mabuk dengan seorang lelaki kira-kira jam 6.40 pagi di kawasan Orchard Road.

Dalam video yang tular itu, Aliff sebelum itu cuba meloloskan diri sebelum berjaya ditahan polis.Malah Aliff turut menjerit-jerit memberitahu bapanya terdapat seseorang cuba memukulunya sebelum dua buah kereta polis tiba di tempat kejadian. Biarpun begitu, sehingga kini masih tiada penjelasan lanjut dari pihak penyanyi itu mengenai tangkapan tersebut.


Vicha Akan Buktikan Kemampuan Pelawak Wanita Dalam MLM2019

Minggu kedua Maharaja Lawak 2019 (MLM2019) yang diadakan secara langsung dari Royal Theathre Shah Alam pada malam Jumaat lalu menyaksikan dua peserta dari Brunei iaitu duo kumpulan Cali dan Halus menjadi peserta pertama tersingkir dari rancangan realiti itu.

Bertemakan bebas itu, Cali yang terdiri daripada duo Tonny dan Khai, manakala Halus yang merupakan juga duo gandingan Filzah (Awok) bersama Farid Azmer berada di kedudukan terendah.

Dengan penyingkiran Filzah dari pentas MLM sekaligus menyaksikan Vicha dari kumpulan J-Born menjadi satu-satunya pelawak wanita yang tinggal.

Menurut Vicha ketika ditemui Murai.my usai dari program itu berlangsung, dia akui agak sedih kerana kedua-dua duo itu tersingkir apatah lagi Filzah antara yang rapat dengannya biarpun baru dua minggu MLM membuka tirainya.

“Sebenarnya mereka boleh buat lebih daripada itu. Saya pernah melihat mereka membuat latihan jauh lebih baik mungkin kerana terlalu gemuruh mereka tidak dapat membuat sepenuhnya di hadapan para juri dan penonton. Ketika Halus diumumkan terkeluar, saya agak sedih kerana Filzah satu-satunya kawan perempuan saya dalam MLM”

Biarpun begitu, jelas Vicha dia tidak menganggap penyingkirkan Filzah itu untuk meletakkan stigma bahawa wanita tidak mampu menjadi pelawak.

Sebaliknya, dia akan menggunakan kelebihan kumpulan J-Born yang memiliki pelawak wanita untuk membawakan idea jenaka yang jauh lebih baik.

“Kita mesti tunjukkan yang wanita juga layak jadi pelawak yang baik. Saya berharap pada masa akan datang lebih ramai lagi pelawak wanita yang akan menghiasi industri ini”

Dalam pada itu, kumpulan J-Born terus unggul apabila diumumkan sebagai ‘Flamintoz Kumpulan Paling Syok!’ berdasarkan markah tertinggi oleh juri dalam dua minggu berturut-turut.

Bersyukur dengan kemenangan tersebut, menurut Vicha setiap kali membuat persembahan mereka tidak pernah meletakkan sasaran untuk memenangi sebarang anugerah.

Sebaliknya, mereka komited untuk menghiburkan para penonton dan juga peminat. Malah tambah Vicha, demi MLM mereka sanggup menolak semua tawaran untuk berlakon kerana ingin memberikan yang terbaik.

Menerusi anugerah tersebut, selain Vicha J-Born yang dianggotai oleh Khir Rahman dan Joey telah membawa pulang hadiah wang tunai sebanyak RM1,000 dan produk Adabi bernilai RM500.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masih Sakit! One Nation Emcees Terharu Dengan Sabhi Saddi

Bertemakan Curhat dalam minggu ke-5 Gegar Vaganza 2019 (GV6) menyaksikan kumpulan One Nation Emcees berjaya mendapat anugerah Artis Cili Padi Paling Power pada minggu ini. Dengan kemenangan itu, mereka membawa pulang wang tunai RM3,000 dan bekalan produk Adabi selama dua bulan bernilai RM500.

Ketika ditemui Murai.my, menurut One Nation Emcees sebenarnya boleh dikatakan hampir setiap minggu mereka teruja untuk ingin mendapatkan anugerah tersebut. Tidak malu dengan pengakuan tersebut, menurut mereka kemenangan tersebut seperti pembakar semangat untuk terus memberikan yang terbaik.

“Kami tunggu every week. Alhamdulillah setiap minggu kami komited untuk memberikan persembahan yang terbaik dan menganggap kemenangan pada minggu ini adalah rezeki setiap seorang dari kami”

Membawakan lagu Makhluk Tuhan Paling Seksi dendangan asal Mulan Jameela, pada mulanya salah seorang daripada ahli kumpulan One Nation Emcees iaitu Sabhi Saddi dilaporkan telah mengalami kecederaan di bahagian pinggangnya (slip disc) dipercayai akibat kesan kecederaan sebelum ini dan pernah mendapatkan rawatan di hospital untuk kembali sepenuhnya. Namun begitu, sehari sebelum persembahan Sabhi sekali lagi mengalami kecederaan yang sama.

A post shared by Mr Sabhi 🇲🇾 (@sabhisaddi)

Enggan menganggap kecederaanya itu sebagai satu alasan dan menghampakan ahli kumpulan yang lain, Sabhi mendapat pujian ramai daripada peminat kerana berjaya membuat persembahan yang cukup memukau bersama yang lain sebelum dia sekali lagi mengalami kecederaaan itu.

“Dia ada sejarah slip disc dan pernah membuat operation. Jadi semalam, dia start sakit. Kami berterima kasih padanya kerana telah memberi yang terbaik dan bersemangat. Dia super all out, kami tak pernah tengok dia macam itu malam ini, we love you boy

Dia cakap pada kami ‘aku tak peduli, aku okay je cuma perlukan rest’. Masa perform tadi pun sebenarnya dia masih ambil pain killer. Mungkin lepas daripada itu baru kesannya terasa pada dia. Kami kasihan pada dia kerana dia nak duduk pun sakit jadi dia tetap ingin teruskan sehingga pesan pada kami jangan dedahkan yang dia sebenarnya sedang sakit”

Pada minggu hadapan, One Nation Emcees akan membawakan lagu Rahimah Rahim, Gadis dan Bunga bertemakan Melets (Meletup). Sama seperti persembahan mereka sebelum ini, mereka enggan meletakkan harapan yang tinggi. Sebaliknya, mereka komited untuk memberikan yang terbaik pada setiap minggu seolah-olah minggu itu adalah yang terakhir buat mereka. Dalam minggu ke-5, kumpulan ini berjaya mendapat kedudukan ketiga dengan perolehan markah sebanyak 73%


Instagram Luna Maya Dengan ‘23.6 Juta Followers’ Digodam Orang Turki

Luna Maya adalah salah satu selebriti di Indonesia yang begitu aktif di media sosial. Tetapi malangnya, akaun Instagram Luna baru-baru ini dirampas atau kena hack oleh orang asing.

Menurut Inserlive, hal ini mula disedari selepas melihat Instagram Story Luna petang semalam (10/11). Sebelum ini, Luna sibuk memuatnaik aktivitinya menonton video Bangtan Boys.

Tetapi tiba-tiba akaun Luna memuat kata-kata “@dangerofficiallx” dengan latar belakang hitam.

Selepas ia digodam, akaun Luna berubah bahasa dalam Turki. Malah profil akaun Luna telah berubah namanya kepada Neslim Gungen @neslimgungen. Nampaknya penggodam tersebut merupakanKelab WMA untuk melangsungkan Instagram Live.

“Akaun itu dirampas oleh Kelab WMA,” kata penggodam itu. “Anda akan melihat kuasa bangsa Turki.”

Tidak berdiam diri, Luna akhirnya cuba memulihkan semula akaunnya. Usaha Luna tidak sia-sia. Kini, akaun Instagram Luna telah berjaya dikembalikan

Melalui akaun Instagram Storynya pada hari ini (11/10) pagi, Luna mengumumkan berita gembira ini. Dia tidak lupa mengucapkan terima kasih kepada mereka yang membantunya memulangkan akaunnya.

“Akhirnya saya kembali! (Akhirnya saya kembali!),” Tulis Luna. “Terima kasih kepada mba @tussyhapsary dan @instagram.”

Akaun Instagram Luna telah diikuti oleh lebih daripada 23.6 juta pengikut. Aktres yang dikatakan dekat dengan ahli perniagaan, Faisal Nassimudin, sering mempamerkan aktivitinya di media sosial. Tidak hairanlah para peminat berasa marah dengan tindakan penggodam tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Marlboro Man’ Meninggal Dunia Di Usia 90 Tahun

Buat mereka yang menghisap rokok barangkali sinonim dengan wajah lelaki ini yang menjadi penyeri kotak rokok terkenal, Marlboro. Bermula pada tahun 1954, wajah Robert Norris menjadi tatapan buat perokok di seluruh dunia.

Terbaru, Robert telah dilaporkan meninggal dunia pada usianya 90 tahun di kediaman keluarganya di Colorado awal minggu ini.

Kematian Robert ternyata mengejutkan apatah lagi ramai yang tertanya akan perkhabaran terbaharu mengenainya. Sebagai info, disaat namanya menjadi sebutan setelah mengikat kontrak 12 tahun bersama syarikat Pihilp Morris International Inc, ‘Marlboro Man’ itu terpaksa mengucapkan selamat tinggal pada jenama rokok tersebut pada tahun 70-an selepas iklannya diharamkan di kaca televisyen kerana memberi pengaruh yang negatif.

Menariknya mengenai Robert, biarpun gambarnya jelas kelihatan meletakkan rokok pada mulutnya, namun model ini tidak pernah merokok sepanjang hayatnya serta turut menasihati empat anaknya untuk menjauhi tabiat yang memudaratkan kesihatan itu

Bagaimanapun, kesemua model Marlboro sebelum ini meninggal dunia akibat kanser berpunca daripada tabiat merokok mereka yang kronik.


Nampak Tua! Peminat Terkejut Dengan Rupa Terkini ‘Malfoy’ Si Musuh Harry Potter

Bagi anda pencinta filem Harry Potter, pasti anda kenal sangat dengan pelakon Draco Malfoy?

Ya, Tom Felton, aktor yang sering menjadi musuh Harry Potter dalam filem blockbuster ini sekarang sudah menjadi dewasa dan matang.

Ini jelas dilihat apabila dia memuat naik gambar terbaru di laman Instagramnya.

A post shared by Tom Felton (@t22felton)

Bagaimanapun, rata-rata netizen sebenarnya terkejut dengan penampilan baru Tom. Ini kerana, dia kelihatan lebih kurus dan ramai yang menganggap Tom Felton tak sekacak seperti dia masih kecil.

Malah, menerusi kapsyen yang ditulis dalam gambar tersebut,  dia sendiri benci dengan penuaan yang berlaku pada dirinya jika dibandingkan dengan penampilannya dalam Harry Potter.

Sebenarnya, Tom masih aktif dalam dunia filem Hollywood dan pelbagai watak yang dimainkannya. Berkat dari kemunculannya dalam Harry Potter, dia banyak dapat watak utama.

Tom telah terlibat dalam beberapa buah filem seperti Against The Sun, Risen, A United Kingdom to Feed. Pencapaiannya yang paling besar, tentu saja, berlakon dalam filem Rise of the Planet of the Apes yang dikeluarkan pada 2011 lalu.

Di samping itu, Tom Felton juga muncul sebagai cameo dalam siri televisyen superhero DC Comics, The Flash pada 2016, walaupun hanya muncul untuk satu musim sahaja.


Stoking Michael Jackson Dilelong Dengan Harga Lebih RM4 Juta

Sebelum ini, koleksi peribadi milik mendiang Michael Jackson menjadi rebutan peminat di seluruh dunia. Malah ada sahaja barangannya itu dijual dan mendapat permintaan yang tinggi.

Ini termasuklah mengenai sarung kaki (stoking) yang pernah dipakai oleh Michael atau juga dikenali sebagai MJ ketika konsert Motown 25: Yesterday, Today, Forever. Menurut sumber, stoking tersebut akan dilelong dalam sebuah acara yang dikelolakan oleh Gotta Have Rock and Roll. Dikhabarkan stoking MJ akan dijual dengan harga lelongan bermula dengan $1 juta USD bersamaan RM4.14 juta.

Selain stoking yang bertatahkan kristal itu, beberapa barangan lain akan turut dilelong seperti suit Victory Tour dan jersi Chicago Bulls yang tertera tandatangan MJ.

Sebelum ini, beberapa kontroversi mengenai MJ turut tersebar luas antaranya seperti terlibat dengan penderitaan seksual kanak-kanak.

Namun sepanjang hayatnya, dia menafikan tuduhan tersebut. Sebuah dokumentari ‘pengakuannya’ turut pernah disiarkan namun tidak lama kemudian ahli keluarganya menyaman pihak HBO sebagai syarikat penyiaran rancangan itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Dia Sangat Genius Sebenarnya’ – Indah Ruhaila Dedah Peribadi Sebenar Amylea

Setelah empat tahun sejak pertama kali mara ke Anugerah Juara Lagu, Indah Ruhaila sekali lagi meletakkan harapan single terbaru nya, Pudar untuk sekali lagi tercalon dalam anugerah berprestij itu bagi edisi yang ke-34.

Menurut Indah atau nama sebenarnya Siti Ruhailah binti Hussein dia sebenarnya agar gementar untuk membawa lagu pertama ciptaan sepenuhnya oleh Amylea Azizan yang juga merupakan sahabatnya.

Akui Indah, dia mula jatuh cinta sejak pertama kali mendengar lagu Pudar biarpun pada ketika hanya mendengar demo yang dihantar oleh komposer dan penyanyi itu. Tambah Indah lagi, setelah seminggu mendengar ‘demo penuh’ tanpa berfikir panjang dia terus bersetuju untuk membawakan lagu tersebut kerana percaya ianya mempunyai kekuatan sendiri.

“Alhamdulillah saya memang suka dengan Pudar. Lepas seminggu Amylea bagi saya lagu ini, saya cakap dengan suami ‘this is the song!’terus rasa nak record”

Enggan berasa tertekan, jelas Indah berbekalkan dengan pengalamannya dalam AJL yang lalu kali ini dia berasa lebih tenang dan ingin nikmati penyertaannya dan meletakkan segalanya pada ketentuan rezeki sekiranya layak ke pusingan seterusnya. Dalam masa yang sama, Indah turut berasa kagum dengan idea yang diberikan oleh Amylea sepanjang mereka bekerjasama. Malah , isteri kepada Shariff Taufik ini akan terus bekerjasama dengan Amylea untuk single terbaharunya akan datang

“Pada awalnya lagu ini ‘key’ dia terlalu tinggi dan berasa sangat gementar ketika ingin merakam lagu Pudar. Malah saya pernah minta Amylea untuk turunkan sedikit ‘key’ ini namun dia cakap saya mampu bawakannya. Dia sebenarnya sangat genius. Saya berbesar hati dapat membawakannya”

Indah ditemui Murai.my baru-baru ini di sidang media pengumuman lagu separuh akhir Muzik Muzik 34. Sebagaii info, Pudar antara 30 karya yang terpilih untuk bersaing merebut 12 pencalonan ke Anugerah Juara Lagu (AJL).


Selepas Sun Bird, Marvel Perkenalkan Satu Lagi Watak Gabungan Dari Malaysia

Sebelum ini, Marvel menerusi Marvel Games telah memperkenalkan empat watak baharu dalam permainan Marvel Future Fight yang mana salah satunya iaitu Sun Bird merupakan watak yang diilhamkan dari Malaysia.

Kini, selepas Sun Bird, Blue Dragon dari Vietnam, War Tiger dari Thailand dan Shadow Shell dari Taiwan,satu lagi watak turut diperkenalkan. Menerusi sidang media yang diadakan baru-baru ini oleh Marvel Malaysia, Sky Kyrin kini diperlihatkan buat tatapan peminat.

Menariknya mengenai Sky Kyrin, ianya merupakan naga gabungan keempat-empat watak yang bersedia untuk mempertahankan dunia. Malah Penerbit Kanan Marvel Games, Danny Koo turut menjelaskan karakter naga berkenaan wujud sejak beberapa juta tahun yang lalu.

Dikatakan Sky Kyrin ini mempunyai kuasa yang cukup luar biasa berdasrkan keempat-empat elemen yang ada pada watak sebelum ini. Permainan Marvel Future Fight kini telah dimuatnaik lebih dari 100 juta permain seluruh dunia.


‘Masalah Datang Serentak’ Punca Luqman Faiz Tertekan

Sebelum ini penyanyi Luqman Faiz dikatakan mengalami tekanan perasaan selepas perkongsiannya menerusi akaun Twitter memberi gambaran mengenai keadaan dirinya terkini.

Biarpun begitu, Luqman ketika ditemui Murai.my baru-baru ini di sidang media pengumuman 30 buah lagu separuh akhir Muzik-Muzik-34 berkata bahawa dirinya kini berada dalam keadaan jauh lebih baik dari sebelum ini. Akui Luqman atau nama sebenarnya Luqman bin Abd Halim Faiz sebelum ini dia sememangnya berada dalam keadaan tertekan kerana pelbagai masalah dikatakan datang secara serentak.

“kadang-kadang kita nampak seseorang itu berada dalam keadaan gembira tapi setiap orang ada masa sedihnya sebab kita manusia biasa. Saya okay sahaja, macam hari itu saya tertekan sebab pelbagai masalah datang seperti perjalanan karier, belajar, wang daripada pihak tertentu yang tak dijelaskan pada saya. jadi bila semua datang serentak, saya memang tertekan tapi sekarang dah okay.”

Dalam perkembangan lain, dia gembira dan dalam masa yang sama seperti satu penghormatan apabila single pertamanya yang berjudul Kepuraanmu layak ke separuh akhir Muzik-Muzik 34. Sebagai pendatang baharu, dia akui bukan mudah untuk bertanding dengan nama-nama besar di dalam industri muzik, namun sebagai seorang penyanyi sudah tentu dia berhasrat untuk mara ke anugerah berprestij itu.

“saya gembira dan bersyukur tetapi dalam masa yang sama agak gementar untuk bertanding dengan nama-nama besar seperti Haqiem Rusli di dalam pentas ini. Jadi inilah satu penghormatan dapat bertanding bersama mereka. Sebenarnya hasrat untuk masuk ke peringkat akhir itu ada, tipulah jika cakap tiada.

Untuk persediaan, saya ada masuk ke kelas vokal. Sekiranya tiada rezeki untuk mara ke AJL tidak mengapa tetapi Insyallah saya akan adakan meet & greet buat peminat yang menyokong saya”

Jelas penyanyi berusia 19 tahun ini lagi, dia turut meletakkan hasrat untuk mengadakan sesi bersama peminat sebagai hadiah buat mereka yang menyokongnya selama ini. Sebagai rekod, video muzik lagu Kepuraanmu yang dicipta oleh Sirkhan, Rinkarnaen dan Sang Hitam di laman YouTube kini mencapai lebih dari 25 juta tontonan sejak dilancarkan pada tahun lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sebenarnya Thanos Bukanlah Musuh Terkuat Dalam Filem Marvel, Ini Buktinya!

Peminat yang menonton dua siri terakhir “The Avengers”, iaitu “Avengers: Infinity War“ dan “Avengers: Endgame” pasti mengesyaki bahawa Thanos adalah penjahat terkuat dalam francais Marvel Cinematic Universe (MCU).

Manakan tidak, ini kerana Thanos mampu menumbangkan pasukan Avengers, bahkan menghapuskan separuh populasi alam semesta dalam “Avengers: Infinity War”. Walau bagaimanapun, nampaknya Thanos bukan musuh terkuat di alam semesta MCU.

Seperti yang dilaporkan oleh Screen Rant, watak yang menjadi paling jahat dan hebat dalam francais superhero sebenarnya adalah Hela, watak kakak kepada Thor ini muncul dalam filem “Thor: Ragnarok“. Watak, yang dimainkan oleh pelakon cantik Cate Blanchett, digambarkan sebagai anak pertama Odin dan sangat bercita-cita untuk memerintah Asgard.

Petunjuk utama mengapa Hela dipanggil penjahat terkuat adalah kerana dia mampu memusnahkan tukul Thor, Mjolnir, hanya dengan tangan kosongnya. Padahal, Mjolnir adalah salah satu senjata terkuat dalam francais MCU.

Sedangkan Thanos sendiri juga pernah menghadapi tentangan dari salah satu senjata terkuat dalam francais MCU, iaitu Perisai Vibranium milik Captain America ketika dalam “Avengers: Endgame”. Tetapi Thanos tidak dapat memusnahkan perisai itu, walaupun dapat membelahnya menggunakan pedangnya.

Jadi kenapa Thanos menjadi penjahat yang muncul dalam pertempuran akhir pasukan Avengers dan terpaksa mengalahkan semua pahlawan?

Ini kerana Hela hanya mahu memerintah Asgard, tidak seperti Thanos yang cita-cita untuk mengimbangi seluruh alam semesta. Tambahan lagi, sebenarnya Hela tidak dikalahkan oleh mana-mana superhero, tetapi bergabung dengan Surtur di Asgard. Jadi secara teknikal Thor dan rakan-rakannya seperti Loki, Valkyrie, Hulk, hingga Heimdall tidak mengalahkan Hela tetapi memilih untuk lari menyelamatkan diri bersama Asgardian.


Melly Goeslaw Bergaduh Dengan Datuk Seri Rossa ?

Masih ingat lagi dengan perayaan parti kostum Halloween pada akhir bulan Oktober lalu? Di pesta itu, jurusolek artis dari Indonesia, Babel Alfian berpakaian seperti Melly Goeslaw.

Penampilannya sebagai Melly Goeslaw telah menjadi bahan ketawa oleh beberapa artis ternama di Indonesia. Hal ini dirakamkan dan dimuat naik di Instagram Storynya.

Tidak boleh menerima terhadap gurauan ini, Melly Goeslaw menyatakan kemarahan dan kekecewaannya di media sosial. Bukan sahaja Melly Goeslaw, suaminya, Anto Hoed juga buka mulut sambil menyoroti akaun Insragram Bubah Alfian, Datuk Seri Rossa, Bunga Citra Lestari (BCL), dan Vidi Aldiano.

Menjawab kekecewaan sahabatnya, Rossa dilihat menyuarakan permohonan maaf di Instagramnya. Pemilik nama sebenar Rosa Roslaina Handiyani  itu menulis,

“Baru-baru ini, ada kejadian yang saya kesali, terutamanya kerana saya secara tidak sengaja menyakiti perasaan orang tersayang, kawan saya sendiri. Apabila saya sedar akan hal ini, saya segera berjumpa dengan Melly dan Mas Anto, meminta maaf di atas salah faham yang berlaku .”

Melly Goeslaw juga memadamkan muat naik yang mengandungi kekecewaannya. Sebaliknya, Melly Goeslaw memuatkan lakaran seorang wanita yang menghadap komputer.

Mengiringi lakaran itu, dia menulis, “Ampunilah dan melupakan. Selamat malam”

Baru-baru ini, Melly Goeslaw didapati tidak lagi mengikuti (unfollow) akaun Instagram Rossa dan Bunga Citra Lestari (BCL).

Difahamkan pada minggu ini, Melly Goeslaw tidak lagi mengikuti kedua-duanya. Sementara Rossa dan BCL masih mengikuti aktiviti Melly Goeslaw di Instagram.

Apa pun, kami di Murai MY doakan mereka boleh berbaik semula dan apa pun masalah akan dapat diselesaikan dengan cara baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Suami Tikam Isteri Sampai Mati Kerana Cemburu Dengan Hrithik Roshan

Fanatik yang membawa padah! Itulah yang terjadi buat seorang wanita yang malang, Donne Dojoy apabila dia telah ditikam sehingga mati oleh suaminya sendiri.

Menerusi laporan media antarabangsa, Donne ditemui mati di rumahnya di Amerika Syarikat dipercayai kerana suaminya cemburu dengan hobinya yang begitu meminati bintang Hollywood terkenal, Hrithik Roshan.

Menurut rakan mangsa, Donne pernah menceritakan kepadanya suaminya pasti akan menjadi cemburu dan meminta dia untuk menukar siaran yang lain setiap kali menonton filem atau mendengar lagu Hrithik di rumah mereka.

Lebih menakutkan, suaminya itu sering kali memukul sehingga pernah mengugut untuk mebunuhnya namun kerana terlalu sayang, Donne menganggap perkara seumpama itu bukanlah sesuatu yang serius.

Berdasarkan laporan polis, suspek telah menghantar satu pesanan ringkas kepada adik isterinya dengan memaklumkan bahawa dia telah membunuh mangsa serta turut memberitahu kunci apartment rumah mereka berada di bawah pasu.

Namun selepas menikam isterinya suspek telah bertindak dengan membunuh dirinya sendiri apabila mayat lelaki tersebut ditemui tergantung di sebuah pokok berhampiran rumahnya.


Hanya Empat Bulan! Hubungan Gigi Hadid & Model Terkenal Berakhir

Model terkenal, Gigi Hadid sebelum ini mencuri perhatian apabila dia dikatakan telah menjalinkan hubungan dengan seorang model dan aktor, Tyler Cameron.

Spekulasi mula tersebar meluas apabila Gigi dilihat sering keluar bersama bintang realiti televisyen The Bachelorette itu.

Namun, hubungan cinta pasangan model ini dikatakan hanya mampu bertahan selama empat bulan apabila ianya sudah berakhir pada penghujung Oktober lalu.

Spekulasi itu tercetus selepas kedua-dua mereka tidak lagi mengikuti laman Instagram masing-masing sejak berpisah. Menurut sumber, tujuan Gigi berhenti mengikuti perkembangan bekas kekasihnya itu kerana gambarnya sering kali muncul di susur masa media sosial dan ianya mengingatkan kembali mengenai kenangan mereka yang lalu.

Jelasnya lagi Gigi sememangnya tidak menaruh sebarang perasaan dendam mahupun sebaliknya kerana dia ingin meneruskan kehidupan seperti biasa.

Menurut Tyler pula menerusi temubual dalam majalah People dia menganggap perkenalannya bersama Gigi adalah yang terbaik. Malah dia turut memuji adik kepada Bella Hadid itu sebagai seseorang yang hebat dan kawan yang terbaik selain memberitahu mereka berpisah secara baik.


Mee Segera Dari Malaysia Diiktiraf Kedua Terbaik Di Dunia

Berdasarkan penilaian seorang penulis portal antarabangsa, Lucas Kwan Paterson di Los Angeles Times, beliau telah menyenaraikan 10 mee segera terbaik di dunia berdasarkan penilaiannya sendiri.

Penilaian tersebut dibuat berdasarkan kaedah T.I.A (Truth in Advertising) iaitu sebuah penilaian promosi jujur daripada jenama-jenama ini.

“Saya telah menilai mee segera ini berdasarkan kaedah T.I.A. Adakah benar rasanya seperti yang dipromosikan seperti perisa udang rasanya seperti udang atau sebaliknya. Untuk penilaian ini saya terpaksa menanggung risiko sehingga ada diantaranya benar-benar mencabar saya namun ianya demi pembaca Setia kami”

Berdasarkan penilaian yang diberikan oleh penulis itu tiga perisa mee segera dari Malaysia turut tersenarai yang mana salah satunya, MyKuali Penang White Curry menduduki tempat kedua dibelakang jenama Indonesia, Indomie BBQ Chicken.

A post shared by Good News From Southeast Asia (@seasia.co)

Selain Penang White Curry, satu lagi perisa dari MyKuali iaitu MyKuali Penang Spicy Prawn turut tersenarai bersama-sama Ibumie Mi Goreng Curry.

Selain itu, portal berkenaan turut senaraikan beberapa jenama lain mengikut kategorinya tersendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


AirAsia Lancar Chatbot Serta Laman Web dan Aplikasi Mudah Alih Berwajah Baharu

AirAsia hari ini melancarkan laman web dan aplikasi mudah alih berwajah baharu, termasuklah chatbot yang dikenali sebagai AVA (AirAsia Virtual Allstar) yang dikuasakan oleh kecerdasan buatan (AI).

Wajah baharu ini direka untuk kemudahan para tetamu dan bertujuan untuk memberikan pengalaman penggunaan yang lebih lancar kepada pengguna airasia.com serta pengguna aplikasi mudah alih yang mencecah 3.3 juta pengguna aktif bulanan, untuk menempah penerbangan dan mendapatkan tawaran membeli-belah dalam talian serta sokongan pelanggan.

Halaman utama komprehensif yang baharu direka untuk memberikan pengalaman penggunaan yang lebih mudah dan cepat, termasuklah notis penerbangan akan datang, pintasan carian dan carian baharu, pautan kepada tawaran hotel, perjalanan, barangan bebas cukai dan aktiviti menarik, destinasi yang disyorkan dan pautan BigPay, aplikasi kewangan AirAsia.

AVA, chatbot yang dikuasakan oleh kecerdasan buatan (AI) kini boleh didapati melalui ciri sembang langsung baharu untuk membalas pertanyaan para tetamu dengan serta-merta. AVA boleh membalas dalam lapan bahasa – Bahasa Inggeris, Malaysia, Thai, Indonesia, Vietnam, Korea, Cina Ringkas dan Cina Tradisional. AVA dibina oleh pasukan Kejuruteraan Perisian dan Teknologi AirAsia (AASET) serta pasukan Kebahagiaan Pelanggan menggunakan teknologi dari Ada, sebuah syarikat berpangkalan di Toronto yang pakar dalam menyediakan pengalaman pelanggan yang dikuasakan oleh kecerdasan buatan (AI).

Pengguna iOS kini boleh memilih untuk menggunakan peta interaktif yang menunjukkan semua destinasi AirAsia dalam satu halaman. Ciri ini adalah antara yang pertama dalam aplikasi syarikat penerbangan.

Juga antara ciri yang pertama dalam aplikasi syarikat penerbangan, pengguna iOS kini boleh memilih stesen pelepasan dan ketibaan yang terdekat serta memilih bilangan hentian dan tempoh penerbangan.

Selain itu, pengguna iOS kini boleh menyemak status penerbangan akan datang melalui Siri. Untuk menggunakan ciri ini, klik pada pautan “Add to Siri” di bawah Jadual Penerbangan atau Tempahan Saya.

Para tetamu kini boleh mendaftar untuk perkhidmatan Fast Airport Clearance Experience System (FACES) di aplikasi mudah alih mereka untuk melepasi sekuriti dan menaiki penerbangan mereka dengan lancar. Hanya klik pada pautan “Akaun Saya” dan “My FACES” untuk mendaftar dengan video wajah anda selama 5 saat.

Di samping itu, para tetamu juga boleh mencari tambang terendah menggunakan Kalendar Tambang Rendah, mengumpul Mata Ganjaran BIG dan membuat pembayaran menggunakannya selain menikmati diskaun segera untuk ahli apabila mereka mendaftar masuk.

Timbalan Ketua Pegawai Eksekutif Kumpulan AirAsia (Digital, Transformasi dan Perkhidmatan Korporat) Aireen Omar berkata,

“Kami amat teruja untuk meraikan tahun baharu ini dengan laman web dan aplikasi baharu yang dikuasakan oleh kecerdasan buatan (AI) serta menawarkan pengalaman penggunaan yang lebih baik, pantas, intuitif. Kami sentiasa berusaha untuk meningkatkan pengalaman para tetamu kami, dan kami akan menambah ciri pada aplikasi mudah alih pada masa yang akan datang supaya ia bukan sahaja menjadi platform tempahan penerbangan, tetapi teman perjalanan anda. Kami menggalakkan pengguna baharu untuk memuat turun aplikasi percuma ini dari App Store atau Google Play untuk mula menggunakan ciri-ciri ini.”

Para pengguna aplikasi mudah alih AirAsia juga boleh menikmati diskaun sebanyak 19 peratus untuk tempahan melalui aplikasi tersebut bermula 28 Januari hingga 3 Februari 2019 untuk tempoh perjalanan antara 1 Ogos dan 30 November 2019* dengan menggunakan kod promosi MOBILE19.

Untuk promosi dan aktiviti terkini AirAsia, sila ikuti AirAsia di Twitter (twitter.com/AirAsia), Facebook (facebook.com/AirAsia) dan Instagram (instagram.com/AirAsia).


Tiada Siapa Menduga! 12 Artis Malaysia Ini Putuskan Cerai di Tahun 2019

Kes perceraian di kalangan selebriti sentiasa menjadi topik perbincangan orang ramai, lagi-lagi di Malaysia, isu beginilah yang sentiasa di ‘google’.

Walaupun setiap pasangan suami isteri sudah berjanji untuk menjadi setia hingga akhir hayat, walaubagaimanapun beberapa pasangan artis di Malaysia ini akhirnya tidak mampu mengotakan janji tersebut.

Pada tahun 2019, ramai selebriti memutuskan untuk menamatkan perkahwinan mereka. Murai MY telah menyediakan sedikit bingkisan mengenai 12 pasangan artis yang bercerai di 2019.

Pelakon Jue Aziz atau nama sebenarnya Zuliana Abdul Aziz agak senyap dalam dunia lakonan selepas berkahwin dengan pemuzik Indonesia, Bayu Pramana Putra Achmal. Jue dan Bayu telah mendirikan rumah tangga pada 9 Mac 2014 dan tidak dikurniakan cahaya mata.

Pelakon ini telah mengakui bahawa dia sudah berpisah dengan suaminya namun tidak mendedahkan secara terperinci mengenai tarikh sebenar perceraian mereka.

Selepas 17 tahun perkahwinan, Vanida Imran dan Rashidi Ishak bersetuju untuk bercerai. Walaupun mereka jarang sekali dilanda gosip liar, menurut Shidi, dia terpaksa merahsiakan berita itu selama ini kerana ingin menjaga privasi dan kehormatan keluarga kedua-dua belah pihak. Kedua-dua mereka secara rasmi bercerai pada 9 Ogos tahun lalu dan kini masih dalam hubungan baik.

Perceraian Aliff Aziz dengan Bella Astillah pernah menjadi berita hangat suatu ketika dahulu. Aliff dikatakan curang buat kali ketiga dan kemudian berlakunya pergolakan dalam rumah tangga mereka.

Menurut Bella, keputusan memohon perceraian ini dibuat selepas memikirkan perihal keluarganya. Perkahwinan mereka secara rasmi berakhir pada 16 Mei 2019.

Untuk ke-empat kalinya, Dato A. Aida terpaksa mengakhiri perkahwinannya yang dibina kurang dari setahun. A. Aida mengumumkan perceraiannya dengan Ariff pada 25 April lalu menerusi sebuah sidang akhbar khas yang diadakan di Hotel Concorde.

Bertanya mengenai punca penceraian, dengan tenang A. Aida menjawab tiada jodoh dan enggan mengulas lanjut lebih mendalam.

Selepas berkahwin selama hampir empat tahun, Sam mengesahkan bahawa kedua-dua mereka sudah bercerai secara sah pada Januari lalu.

Menurut Sam, keputusan itu dibuat kerana akui tiada lagi persefahaman antara kedua-dua mereka dan tiada kaitan dengan mana-mana pihak. Sam dan Aida telah berkahwin pada April 2015 dan dikurniakan eorang anak lelaki, Maleeq yang kini berusia dua tahun.

Berita mengejutkan itu telah disahkan oleh isterinya sendiri Nur Shahira Ayu yang mendakwa mereka sudah bercerai. Menurut isteri penyanyi itu yang mesra disapa sebagai Ayu berkata Radhi sudah melafazkan talak terhadapnya pada 25 Mac lalu.

Radhi dan Ayu mendirikan rumah tangga pada 14 April 2014 dan dikurniakan sepasang cahaya mata Nur Aisyah, 4, dan Muhammad, 3.

Sentiasa kelihatan intim dan harmoni, tiada siapa yang menyangka Fizo Omar sah bercerai talak satu dengan Mawar Karim pada 10 Julai 2019 yang lalu. Malah keputusan mereka untuk berpisah membuat kan banyak pihak sedih.

Difahamkan, perceraian itu berpunca daripada masalah keluarga dan bukannya orang ketiga. Pasangan itu yang bernikah pada November 2013 dikurniakan cahaya mata bernama Wan Maryam berusia dua tahun.

Pada tahun ini juga, pelakon senior, Betty Banafe telah mengumumkan bahawa dia telah bercerai dengan suaminya, Bruce Dargus setelah 8 tahun mendirikan rumahtangga. Betty dan Bruce mendirikan rumah tangga pada 8 Disember 2012 dan dikurniakan sepasang cahaya mata iaitu Julia Claire Dargus dan Bruce Dean Dargus.

Setelah berkahwin selama 6 tahun dengan Sarah Julifa Yusof, penyanyi dan penyampai radio Zahid AF2 memilih untuk menamatkan perkahwinannya pada 18 Julai lalu.

Menurut Zahid atau nama sebenarnya Ahmad Zahid Baharuddin, mereka sudah hampir setahun tidak tinggal sebumbung sebelum berpisah secara baik pada Julai yang lalu, tiga hari sebelum hari lahir bekas isterinya itu pada tanggal 21 Julai.

Jarang muncul di kaca TV, tiba-tiba penyanyi Lufya muncul dengan berita perceraiannya dengan Dr Che Muhammad Hafiz. Difahamkan suaminya mengungkap penceraian menerusi WhatsApp. Pasangan tersebut diijabkabulkan pada 26 November 2016 dan dikurniakan seorang cahaya mata, Laana Haura yang kini hampir memasuki usia dua tahun.

A post shared by Natasha Hudson | ناتاشا (@natashahudsonofficial)

Setelah menerima perkhabaran mengenai rumah tangganya berantakan, Natasha Hudson mengesahkan dia dan Noor Nashriq Sekarnor bukan lagi suami isteri. Mereka sudahpun bercerai baru-baru ini namun tidak memaklumkan tarikh yang tepat. Menurut

Natasha atau nama sebenarnya Natasha Liana Hudson, 37 ini, segala yang berlaku adalah ketentuan Allah. Beliau sangat gembira dan tenang meneruskan kehidupan dengan baik setelah kembali solo.

Ini merupakan perkahwinan kali-4 Natasha pada Disember tahun lalu tetapi mereka tidak dikurniakan cahaya mata. Walaubagaimanapun, Natasha memiliki dua cahaya mata, Naeema Kalila dan Faatimah dari perkahwinan yang ke-3.

Penyanyi dan pengacara Hunny Madu menyatakan bahawa dia dan bekas suaminya telah sah menamatkan status rumah tangga mereka. Pengakuan ini dibuat menerusi muat naik sebuah video di laman Instagram miliknya mengenai status perkahwinannya.

Dia dan bekas suaminya, Khairul Azhar Abdul Wahid telah sah bercerai sejak Oktober tahun lalu, namun mereka berdua telah menandatangani dokumen penceraian pada Julai yang lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Chris Evans Diminta Kembali Jadi Captain America. Ini Jawapannya!

Pada masa ini nama Chris Evans pastinya sangat melekat pada watak Captain America, yang dimainkannya di francais Marvel Cinematic Universe (MCU) selama 1 dekad sebelum ini. Tetapi pelakon yang bakal muncul dalam filem “Knives Out” ini akhirnya memutuskan untuk bersara daripada wataknya itu seiring penayangan “Avengers: Endgame”.

Bercakap tentang Captain America baru-baru ini Chris Evans ditanya pendapatnya jika dia diminta untuk kembali melakonkan watak itu.

“Anda tidak boleh mengatakan tidak, saya suka watak itu. Ia tidaklah sulit, tetapi (saya) tidak mempunyai semangat untuk itu (kembali sebagai Captain),” kata Evans ketika ditemubual oleh rakannya, Scarlett Johansson, di acara “Actors on Actors”.

Chris Evans kemudian berkata bahawa dia lebih berminat untuk mengembangkan bakat dirinya di dunia hiburan. Bermula daripada mencuba watak-watak baru, sehinggalah mahu untuk mengarahkan filem sendiri.

“Ada perkara lain yang saya sedang kerjakan sekarang,” kata Chris Evans

Menjawab kata-kata rakannya, Scarlett Johansson sebagai pelakon Black Widow juga menambah,

“Itu (Avengers: Endgame) adalah akhir cerita yang indah, dan saya suka kepada Steve (nama sebenarnya Captain America), saya rasa dia layak. Itu adalah semua kebahagiaannya.”

Sementara itu, dalam filem “Avengers: Endgame” itu sendiri, Captain America adalah salah satu daripada wira-wira yang masih bertahan selepas pertarungan melawan Thanos (Josh Brolin).

Pada akhir filem ini, Captain America melakukan misi solo di mana untuk melengkapkan ke enam Infinity Stones pada masa lepas. Adalah diketahui, enam batu itu memang diambil oleh pasukan Avengers melalui perjalanan masa untuk membatalkan jentikan jari Thanos.

Malangnya, Captain America tidak kembali selepas memasuki mesin perjalanan masa. Tetapi dalam adegan seterusnya, wataknya tiba-tiba muncul dalam keadaan yang lebih tua, di mana ternyata dia benar-benar memutuskan untuk tinggal di masa lampau dengan Peggy Carter (Hayley Atwell). Ketika Sam Wilson (Anthony Mackie) mendekatinya, secara mengejut menyerahkan perisai Captain America miliknya kepada Sam.


Mengapa ‘Joker’ Mengurungkan Diri Dalam Peti Ais? Ini Penjelasannya!

Walaupun ia telah ditayangkan diseluruh dunia sejak sejak Oktober yang lalu, pelbagai gosip dan kisah pelakon filem “Joker” masih menjadi topik yang dibincangkan secara meluas oleh peminat.

Termasuk salah satu adegan ini iaitu watak Arthur Fleck (Joaquin Phoenix) bersembunyi di dalam peti sejuk. Masih ingat?

Pada tidak perasan, adegan ini boleh dilihat selepas Arthur bertemu dengan Thomas Wayne, dimana sebelumnya dia menemui surat dari ibunya, Penny Fleck. Dalam surat itu, Penny berkata bahawa Thomas sebenarnya adalah bapa Arthur.

Walau bagaimanapun, apabila Arthur bertemu dengan Thomas, Datuk Bandar Gotham justeru mengatakan bahawa Penny mempunyai masalah mental dan telah mereka reka cerita. Bukan itu sahaja, Thomas juga memukul pada wajah Arthur.

Ketika pulang ke rumah, Arthur seperti memberontak dan membuang semua peralatan di dapurnya, kemudian mengeluarkan makanan dan rak dari peti sejuk. Anehnya, Arthur juga memasukkan dirinya ke dalam peti sejuk.

Babak ini juga berjaya mencuri perhatian peminat. Ramai yang tertanya-tanya mengenai simbolik kelakuan ini. Adegan ini menggambarkan keadaan Arthur yang berada di titik paling rendah dalam hidupnya setelah menerima semua penolakan dari masyarakat, termasuk Thomas Wayne, yang dianggap sebagai seorang bapa.

Seperti yang dilaporkan oleh Screenrant, Arthur mengasingkan dirinya dalam peti sejuknya boleh ditafsirkan dalam pelbagai cara. Implikasi yang paling tidak menggembirakan adalah bahawa Arthur hanya ingin menyembunyikan diri dari dunia yang terus menolaknya. Menyembunyikan di ruang kecil yang terkurung dapat lebih menghiburkan untuk Arthur daripada dikelilingi oleh dunia terbuka yang penuh dengan orang jahat.

Menariknya, adegan ini sebenarnya bukan dalam skrip asal “Joker”, tetapi hanya improvisasi Joaquin Phoenix. Sinematografer “Joker”, Lawrence Sher, menjelaskan bahawa terdapat adegan tertentu dalam filem ini yang tidak hadir sepenuhnya dari skrip dan tidak dirancang terlebih dahulu.

“Apabila dia memasuki peti sejuk, kami tidak tahu dia (Joaquin Phoenix) akan melakukan itu. Kami menyediakan dua kedudukan kamera, dan Joaquin hanya berfikir tentang apa yang akan dilakukannya jika dia penderita insomnia yang teruk,” kata Lawrence Sher

Sudah tentu ini bukan kali pertama Joaquin membuat penambahbaikan dalam filem ini. Sebelum ini, ternyata bahawa adegan tarian di bilik mandi selepas dia membunuh tiga lelaki di stesen bawah tanah juga datang dari penambahbaikan sendiri.

Dalam sisi lain, baru-baru ini, “Joker” telah dinamakan sebagai adaptasi filem komik yang paling menguntungkan sepanjang masa. Tidak hanya itu, “Joker” juga diramalkan sebagai filem rating R pertama yang akan meraih USD 1 bilion di seluruh dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GIVEAWAY] Knives Out: Filem Karya Arahan Rian Johnson Dibintangi Daniel Craig Hingga Chris Evans

Kebiasaannya filem dengan cerita misteri pembunuhan adalah salah satu sajian yang paling diminati oleh penonton. Tidak terkecuali filem terbaru yang diarahkan oleh pengarah terkenal Rian Johnson berjudul “Knives Out“.

Klip pertama filem “Knives Out” sendiri telah ditunjukkan awal tahun ini di acara CinemaCon di Las Vegas, dan menerima sambutan yang sangat baik. Sekarang, Lionsgate akhirnya mengeluarkan treler pertama mereka untuk projek baru ini melalui saluran YouTube rasmi pada hari Rabu (3/7).

Treler  “Knives Out” sendiri dipersembahkan dengan agak menarik kerana filem ini mempamerkan ramai bintang ternama, termasuk Daniel Craig dan Chris Evans. Rakaman 2 minit 28 saat ini juga mengajak penonton untuk melihat drama penuh misteri dari sebuah kasus pembunuhan.

“Knives Out” berkisarkan tentang kes misteri pembunuhan bersiri di mana sepasang detektif cuba untuk menyelesaikan kes ini. Rian Johnson dikatakan mahu memberi penghormatan kepada penulis kisah misteri kegemarannya, Agatha Christie, melalui karya terbaru ini.

Filem ini akan memberi tumpuan kepada misteri kematian penulis novel jenayah terkenal Harlan Thrombey  ditemui mati tepat selepas menyambut ulang tahunnya yang ke-85.  Detektif Benoit Blanc diminta menyiasat kes ini. Dari keluarga Harlan yang pelik kepada kakitangannya yang setia, Blanc menyaring fakta dan membohongi kebenaran di belakang kematian novelis itu.

Selain Daniel Craig dan Chris Evans, pelakon lain yang terlibat dalam filem ini ialah Lakeith Stanfield, Michael Shannon, Ana de Armas, Jamie Lee Curtis, Don Johnson, Toni Collette, dan Christopher Plummer. Filem ini akan ditayangkan kepada umum pada 28 November di pawagam berhampiran anda.

Bagaimana, adakah anda tertarik untuk menonton? Khas Untuk Peminat Murai.my, pada hari Isnin , 25 November 2019, jam 9 malam bertempat di TGV One Utama, kami ingin mencari pembaca bertuah untuk menonton lebih awal filem ini dengan memenangi sepasang tiket tayangan eksklusif!

Caranya anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.

Saya nak menang peraduan Tayangan EKSKLUSIF filem “Knives Out” bersama Murai.my. Rasa tak sabar nak menonton filem “Knives Out” kerana ada pelakon hebat seperti ( ….. ).


Isteri Ketakutan! Clift Sangra Kongsi Cerita Seram ‘Suzzanna’ Sering Ketuk Dinding

Kematian Suzzanna sehingga kini masih meninggalkan tanda tanya. Banyak cerita yang belum didedahkan apabila Ratu Filem Seram Indonesia ini menghembuskan nafas terakhir. Seperti yang diketahui, Suzzanna meninggal dunia pada 15 Oktober 2008 di Magelang, Jawa Tengah.

Sekitar setahun selepas Suzzanna meninggal dunia, suaminya, Clift Sangra, berkahwin semula. Dia berkahwin dengan Nana Mahliana Hasan pada 9 Ogos 2009. Pasangan ini diketahui tinggal di rumah yang pernah diduduki oleh Suzzanna dan Clift Sangra.

Dilaporkan oleh liputan6.com, Clift Sangra berkongsi hari-harinya selepas menikahi Mahliana. Setelah berkahwin dengan Nana, dia mengakui bahawa dia masih dapat merasakan kehadiran pelakon filem Ratu Ilmu Hitam itu.

“Awalnya, selepas Suzzanna baru saja meninggal dunia, itu benar, kehadirannya ada di dalam bilik, saya rasa, kalau sekarang sudah tiada,” kata bintang filem Sangkuriang dan Ajian Ratu Laut Kidul.

Seperti yang diberitahu oleh Clift Sangra, ketika Suzzanna sedang sakit, dia meminta bilik berasingan dengan suaminya. Bilik Suzzanna terletak di hadapan, manakala bilik Clift berada di belakang.

“Jika ada apa-apa, dia mengetuk tembok, menelefon saya, sehingga di mati, masih mengetuk dinding, sehingga saya menikah dengan isteri saya. Walaupun Suzzanna sudah meninggal dunia selama setahun, tembok masih diketuk-ketuk. Saya terkejut, “kata Clift dengan ungkapan yang serius.

Nana bertanya, “Papa, siapa yang mengetuk dinding?”

Clift Sangra menjawab, “Itulah Almarhum (Suzzanna).”

Seram betul kan?, Difahamkan Nana tidak mahu tinggal di rumah tersebut. Di mana sahaja suami pergi, dia akan mengikuti.

Malah, ketika pergi ke bilik mandi juga, Nana meminta ditemani leh suaminya. Clift mengingatkan isterinya sekarang bahawa tidak perlu takut. Kerana, Nana tidak akan dapat melihat penampakannya.

“Selama lebih daripada satu tahun, ketukan di dinding tidak didengar. Sebelumnya hampir sepuluh tahun saya mendengar ketukan di dinding,” kata pelakon yang nama penuhnya ialah Clift Andro Natalia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dapat Tentangan Ahli Keluarga! 10 Fakta Filem Mahathir: The Journey Yang Perlu Anda Tahu

Belum bermula penggambaran, namun filem Mahathir: The Journey telah mencetuskan kontroversi. Manakan tidak, filem biografi mengenai perjuangan Perdana Menteri Malaysia Tun Dr Mahathir Mohamad (Tun M) ini mendapat tentangan dari anak sulung Tun M iaitu Marina Mahathir.

Tentangannya ini diluahkan menerusi akaun twitternya pada 12 November 2019,

Menurut Marina lagi, keluarganya tidak rela mana-mana pihak membuat biopik, muzikal, kartun atau apa sahaja mengenai mereka kerana menganggap perkara itu memalukan.

Mungkin ramai yang tak tahu, filem ini masih belum lagi memulakan penggambaran, walaubagaimanapun barisan pelakon sudahpun mendapat skrip bagi melihat gambaran filem ini. Murai MY dijemput menghadiri pelancaran filem Mahathir: The Journey dan berikut beberapa fakta penting yang perlu anda tahu tentang filem ini.

Filem Mahathir: The Journey secara rasmi diumumkan pada majlis pelancaran besar-besaran dan eksklusif yang diadakan di Hotel Sheraton di Petaling Jaya. Pelancaran itu dihadiri oleh tetamu terhormat Datuk Dr Yusof Haslam, orang-orang kenamaan, pelakon utama, penaja utama, rakan kongsi strategik, rakan bersekutu, selebriti-selebriti, ahli media dan tetamu undangan yang dihormati.

A post shared by Dr Mahathir Mohamad (@chedetofficial)

Filem yang dibentangkan oleh Reliance Media Group ini dan berdasarkan tetapan faktual, merangkumi perjalanan 16 tahun Dr Mahathir yang luarbiasa, dari masa persaraannya selepas berkhidmat selama 22 tahun sebagai Perdana Menteri, sehingga kembali memimpin negara kita sebagai Perdana Menteri sekali lagi dari tahun 2018, pada usia 93 tahun.

Mahathir: The Journey akan diarahkan oleh pengasas filem yang dikenali, Prof Mohamad Hatta Azad Khan dan Chan Wai Cheong, dengan penerbit filem, pelakon dan penyanyi veteran Dr Lawrence Poh sebagai penerbit eksekutifnya. Pembuat filem yang berpengalaman Yusof Kelana dipilih sebagai pengarah kreatif. Pelancaran filem sinematik 90 minit itu akan

Mahathir: The Journey menampilkan 29 karakter tokoh utama yang terkenal dalam senario politik Malaysia. Antara pelakon utama yang diperkenalkan dalam pelancaran itu ialah Azhar Amir (Tun Dr Mahathir), Fauziah Latiff (Tun Hasmah), Hilal Azman (Anwar Ibrahim), Izzat Mustaq (Syed Saddiq), Afieq Hussain (DS Mukhriz Mahathir), Muhamad Harminder Singh (Gobind Singh Deo), Dian P. Ramlee (DS Wan Azizah) dan Lisdawati (Nurul Izzah).

Mahathir: The Journey mendedahkan aspek-aspek yang tidak diketahui ramai tentang ahli negarawan yang menjaga keperibadiannya tetapi garang dan berani di kalangan ramai. Filem ini akan memberikan gambaran yang jelas dan menarik mengenai sejarah politik Malaysia yang moden seperti yang dilihat melalui mata pembentuk-pembentuk terbesarnya. Ia bukan satu permintaan maaf atau pembelaan, tetapi satu tetapan yang menarik dan akan menceritakan bagaimana Dr Mahathir mencapai apa yang dilakukannya dalam masa yang begitu singkat dan kenapa

Menurut Prof.Hatta, “skrip filem itu mendapat 100 peratus persetujuan dari Pejabat Perdana Menteri. Ejen khas Tun, Sufi Yusof, secara peribadi meneliti dialog dan tabir untuk memastikan tidak ada fakta yang salah.

Antara detik-detik penting yang dijangka akan dimuatkan dalam filem ini termasuk peletakan jawatan Dr Mahathir semasa Perhimpunan Agung UMNO ke-56 pada 2002, perjalanannya ke Jepun dengan Tun Siti Hasmah pada tahun yang sama, suasana pemilihan 2008, pelancaran memoirnya pada tahun 2011, penarikan dirinya dari UMNO pada 2016, BERSIH 5.0, pengumuman pencalonannya sebagai Perdana Menteri dan kempen pilihan raya pada 2018, keputusan PRU 14 dan penabalannya sebagai Perdana
Menteri bagi kali kedua.

Filem ini juga akan menyentuh tentang percintaan, penjagaan dan sokongan yang tidak bersyarat antara Tun Dr Mahathir dan Tun Siti Hasmah, yang dilihat sebagai salah satu pasangan yang sungguh comel di Malaysia walaupun selepas 64 tahun berkahwin.

Pengambarannya akan berlangsung di Kuala Lumpur, Kelantan, Langkawi, Alor Setar, Pulau Pinang dan Hiroshima, Jepun.

Filem yang dianggarkan mencapai kos RM 6 juta ini, dijangka ditayangkan diseluruh negara dari Julai 2020, sempena bulan ulang tahun hari jadi Dr Mahathir.


Amber Heard Diminta Keluar Dari ‘Aquaman 2’ Sebagai Mera, Ini Sebabnya!

MuraiMY ingin berkongsi sedikit mengenai kisah pelakon cantik dari Hollywood, Amber Heard. MuraiMY bukan mahu bercerita mengenai kes perceraian beliau dengan pelakon kacak Johnny Depp, tetapi peranannya dalam siri “Aquaman”.

Baru-baru ini, agak mengejutkan apabila ramai peminat membuat petisyen terhadap Amber Heard untuk keluar dari projek sekuel “Aquaman”, iaitu “Aquaman 2” yang dilaporkan akan dikeluarkan oleh Warner Bros.

Mereka sepakat beramai-ramai untuk memastikan pelakon cantik ini tidak lagi memainkan watak Mera, yang begitu dekat dengan Arthur Curry (Jason Momoa).

Sehingga artikel ini ditulis, petisyen bertajuk  “Remove Amber Heard from Aquaman 2” ditandatangani oleh sekitar 38,736 ribu peminat, dengan sasaran 50 ribu tandatangan. Petisyen ini ditujukan kepada Courtney Simmons, SVP of Publicity & Communications DC Warner Bros  dan Paul McGuire, Komunikasi Korporat DC Entertainment.

Nak tahu apa puncanya? MuraiMY difahamkan petisyen yang dimuat naik di halaman Change.org berkaitan dengan kes perceraian Amber dan Johnny. Seperti yang dilaporkan oleh News18, adalah diketahui, beberapa waktu lalu Amber Heard telah melakukan kekerasan terhadap bekas suaminya semasa perkahwinan mereka.

Amber dituduh memukul Johnny Depp dua kali. Di samping itu, terdapat juga berita yang memberitahu Amber untuk mencederakan Johnny Depp  dengan botol vodka, yang memaksa bekas suaminya melakukan pembedahan.

Dalam perkembangan berbeza, Johnny Depp sendiri sebelum ini meminta Warner Bros untuk tidak lagi mengambil bekas isterinya dalam projek mereka yang seterusnya. Dikabarkan, pegawai Warner Bros diam-dia mempertimbangkan permintaannya itu.

Sementara itu, Warner Bros sendiri telah mengumumkan tarikh keluaran “Aquaman 2” sejak Februari lalu. Projek sekuel ini nampaknya bersedia menemui peminat pada 16 Disember 2022.

Walau bagaimanapun, tidak pasti sama ada James Wan akan kembali mengarahkan sekuel ini. Tetapi pengarah siri “The Conjuring” itu dilaporkan akan menjadi penerbit untuk projek ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nur Sajat Jalani Pembedahan Di Hospital Wanita. Sakit Apa?

Selebriti dan usahawan popular, Nur Sajat terpaksa menjalani pembedahan hari ini. Nur Sajat yang merupakan pemilik syarikat Nur Sajat Aesthetic Sdn Bhd itu telah dimasukkan ke hospital, dan disahkan terpaksa menjalani pembedahan.

Berita pembedahan ini telah disampaikan olehnya menerusi akaun rasmi Instagram Nur Sajat iaitu @nursajat23.  Ini tulisnya:

Pasa satu entri di Instagramnya, sebuah video dimana beliau baru saja melakukan suntikan bius sebelum menjalani pembedahan di Hospital Wanita & Kanak-Kanak Naluri, Kuala Lumpur.

Setakat ini belum ada apa-apa yang dikongsi oleh Nur Sajat tentang tujuan pembedahan dan keadaan dirinya. Namun ramai teman selebriti serta peminat turut mendoakan semoga segala urusan berjalan dengan lancar.


Raja Ilya Luah Rasa Kecewa Dengan Syarikat Penerbangan

Peminat sedia maklum mengenai Raja Ilya yang mana sebelum bergelar pelakon dia terlebih dahulu bergelar pramugari kepada syarikat penerbangan tambang murah terkenal, AirAsia. Biarpun tidak lagi bergelar pramugari namun Ilya masih lagi mementingkan etika yang dipelajarinya terdahulu dalam pengurusan kariernya sebagai anak seni.

Terbaru, Ilya atau nama sebenarnya Raja Ramilah Begum binti Raja Mohammad,34 meluahkan rasa kecewanya dengan servis perkhidmatan sebuah syarikat penerbangan. Menurut Ilya, ini bukanlah kali pertama dia berhadapan dengan perkhidmatan yang agak teruk dari syarikat itu malah dia pernah membuat aduan beberapa kali kepada mereka namun tidak ianya seperti tidak diendahkan.

Jelas pelakon itu lagi, dia terpaksa berkongsi masalah yang dihadapinya kepada umum memandangkan layanan yang diterima mengecewakan dan berterusan.

“Terlalu banyak kali bersabar. Ilya pun kerja airline juga sebelum ini. Jadi krew kabin gak, tapi tak pernah sekali pun layan penumpang macam segelintir daripada mereka ini.

“Hari ini, rasa lebih-lebih pula, email aduan pun tak jalan, buat panggilan untuk aduan pun tak ambil peduli, jadi macam mana kami nak sampaikan aduan ke pihak yang kena ambil tahu?”

Tambah Ilya, mengimbas kembali pengalamannya sebagai seorang pramugari tidak pernah sekali pun dia melayan penumpang sedemikian dan mengharapkan agar syarikat penerbangan tersebut memperbaiki mutu perkhidmatan mereka. Perkongsian Ilya itu turut mendapat reaksi dan komen dari pengikutnya yang turut mengalami masalah yang sama.


Body Shaming! Fizikal Selena Gomez Dipersenda Kerana Semakin Berisi

Sebelum ini, penyanyi antarabangsa terkenal Selena Gomez pernah mengumumkan untuk berehat seketika daripada dunia seni selepas menghidap beberapa penyakit seperti koplikasi buah pinggang dan juga penyakit lupus sekitar 2017. Pengumuman tersebut dibuat oleh pelantun I Can’t Get Enough itu kerana ingin fokus pada penjagaan kesihatan dan rawatannya.

Namun begitu, baru-baru ini Selena meluahkan rasa sedihnya kerana bentuk badannya yang semakin berisi menjadi topik jenaka dan kritikan daripada segelintir netizen. Menurut sumber, berat badan Selena semakin meningkat kerana kesan sampingan daripada ubat-ubatan yang diambilnya.

A post shared by Selena Gomez (@selenagomez)

Malah bintang Hollywood ini akui selera makannya bertambah dan dia perlu bergantung kepada ubat tersebut seumur hidup bagi mengubati penyakit Lupus yang dihadapinya.

“saya berhadapan dengan body-shaming buat pertama kali ketika berat badan saya meningkat. Saya mengalami penyakit Lupus, darah tinggi dan komplikasi buah pinggang yang menyebabkan saya berhadapan dengan pelbagai masalah kesihatan yang lain”

Biarpun terus dikritik, Selena menganggap ianya adalah sebuah realiti yang harus ditempuhi meskipun adakalanya mempengaruhi sedikit sebanyak emosinya. Peristiwa tersebut baginya adalah sebuah pengajaran yang perlu dipelajari dan akan terus gembira dengan kehidupannya tanpa mengambil peduli sebarang komen-komen negatif yang dilemparkan padanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharifah Sakinah Tolak Cadangan FINAS Tapis Kandungan Netflix

Beberapa hari yang lalu, Ketua Pegawai Eksekutif (CEO) Perbadanan Kemajuan Filem Nasional Malaysia (Finas) yang juga pengarah popular, Ahmad Idham Ahmad Nadzri dikecam hebat oleh pengguna media sosial selepas mengutarakan pendapatnya yang mahukan kandungan dalam platform penstriman video, Netlix ditapis.

Menurut Ahmad Idham, kandungan tersebut harus menjalani tapisan kerajaan kerana mengandungi kandungan yang agak sensitif dan tidak wajar ditonton apatah lagi buat kanak-kanak. Tidak lama kemudian, Ahmad Idham sekali dikecam sehingga trending di laman Twitter selepas dikatakan pihak FINAS bersetuju untuk bekerjasama dengan sebuah platform penstriman video tempatan yang dikenali sebagai Aflix.

Gara-gara kerjasama itu, netizen memberi pelbagai maklum balas yang agak mengecewakan sehingga ada yang mendakwa pengarah tersebut seperti sengaja menimbulkan idea tersebut kerana ingin menaikkan jenama platform tersebut.

Dalam perkembangan lain, idea tersebut turut mendapat perhatian dari pelakon, Sharifah Sakinah yang meluahkan rasa tidak puas hari setelah kandungan Netlix dicadangkan menjalani proses tapisan. Menurut Sakinah, dia akui di dalam platfom itu barangkali terdapat kandungan yang tidak sesuai untuk ditonton oleh kanak-kanak. Namun baginya, semua itu boleh dikawal dengan ciri dan langkah keselamatan kandungan yang sememangnya boleh ditetapkan oleh pengguna.

Jelas pelakon itu sambil berseloroh dia sanggup menyuarakan bantahan dengan baring di hadapan bangunan FINAS bersama dengan rakan-rakan lain yang bersependapat dengannya. Rata-rata pengikut Sakinah di laman Instagram turut bersependapat dengannya kerana menganggap idea tersebut seperti tidak adil buat pengguna seperti mereka.


Haqiem Rusli & Sharul Kamal Sudah Berdamai

Suatu ketika dahulu bekas finalis Akademi Fantasia 2015, Sharul Kamal mempunyai perselisihan faham dengan rakannya yang juga penyanyi Haqiem Rusli mengenai beberapa isu.

Namun kini persengketaan antara kedua-dua sahabat itu sudah terlerai apabila Haqiem sebenarnya sudah lama memaafkan Sharul atau nama sebenarnya Muhammad Sharul Amin Kamarozaman, 22.

Aku manusia biasa yang berdosa. aku antara orang yang benci haqiem masa kes dia dulu. Tapi aku sedar aku tak ada hak judge dia. Aku bersyukur dia maafkan aku. Untuk fans haqiem, korang memang tak salah pilih dia. Terima kasih qiem @HaqiemRusli ❤❤❤ pic.twitter.com/ismPNsxKdR

— Sharul Kamal (@smugglegreen) November 18, 2019

Perkongsian itu dimuatnaik sendiri oleh Sharul di laman Twitter nya yang menunjukkan paparan suntingan perbualan antara dia dan Haqiem yang memberikan kata-kata semangat buatnya.

Menerusi perbualan itu, Sharul telah memohon maaf kepada Haqiem kerana pernah menyakiti hatinya sebelum ini dan bersyukur kerana komposer muda itu sudi memaafkannya.

Terdahulu, menerusi laman Twitter nya, Shahrul akui sudah tidak mempunyai semangat untuk meneruskan kariernya sebagai seorang penyanyi malah tidak teragak untuk mengundurkan diri dalam industri hiburan. Menurut Sharul, dia sedih dengan situasi industri sekarang yang seolah-olah lebih memilih populariti berbanding bakat yang ada.

“Aku nak give up lah. Dah tak ada semangat nak teruskan menyanyi. Sejujurnya aku sedih dengan industri sekarang.Pilih followers dari kualiti. Aku nak nyanyi sebab aku nak share je. Aku tak minta pun disanjung. Aku tak minta pun nak anugerah aku cuma nak share yang Allah bagi”

Jelasnya lagi sepanjang empat tahun bergelar sebagai seorang penyanyi dia sering kali dianak-tirikan dan berasa tertekan apabila percubaannya itu gagal mendapat tempat di televisyen mahupun stesen radio

Sabar brother. Always here for you. And followers kau pun lagi banyak dr aku🙈

— Syamelofficial (@syamelofficial) November 18, 2019

Biarpun begitu, selain Haqiem rakan artis seperti Syamel turut memberikan kata-kata semangat buatnya untuk tidak berputus asa

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Buka Instagram Anak! Tajul Teruja Bergelar Bapa

Sebelum ini penyanyi Tajul Ariff mengejutkan peminat apabila dia mendedahkan status sebenarnya yang sudah berkahwin pada 23 Disember 2017. Hal itu dirahsiakan dari pengetahuan semua pihak selama hampir dua tahun sebelum membuat pengakuan kepada umum pada bulan lalu. Malah ketika itu isterinya Nurul Shamieza Eddie juga sedang sarat mengandung anak sulung mereka.

Kini, keluarga mereka diserikan lagi dengan kehadiran anak mereka selepas isteri penyanyi itu selamat melahirkan anak mereka pada malam Sabtu (16 November).

A post shared by 🎤🎵🎶 Official account . Tajul (@tajulofficial)

Menurut Tajul atau nama sebenarnya Tajul Ariff Noor Md. Shari, 21, isterinya telah melahirkan seorang cahaya mata perempuan yang diberi nama sebagai Adriana Carissa.

“Yeay! Alhamdulillah anak daddy Adriana Carissa selamat dilahirkan pada 16 November malam tadi jam 11.56 malam.

“Kita belanja gambar dia sedikit, Nanti dah besar baru boleh tunjuk muka dia okay,”

Teruja dengan kelahiran anak sulungnya, Tajul turut membuka sebuah akaun Instagram khas buat puteri sulungnya itu. Jelas pelantun Hasrita itu segala perkembangan anaknya akan dikongsi menerusi akaun tersebut dan akan mendedahkan wajahnya tidak lama nanti.

Berdasarkan carian kami, akaun tersebut telah ditetapkan dalam mood privasi dan telah mencapai sebanyak lebih dari 12 ribu pengikut sejak diaktifkan.


Jason Lo Didakwa Masukkan Dadah Dalam Badan

Penyanyi yang juga bekas ketua pegawai eksekutif (CEO) syarikat telekomunikasi tempatan, Jason Lo telah dihadapkan ke dua Mahkamah Majistret berasingan selepas dia didakwa di atas dua pertuduhan semalam.

Menurut sumber, pertuduhan pertama dia telah didakwa melakukan pencerobohan dengan memasuki sebuah rumah kediaman di Bangsar Park, Brickfields pada 10 malam, 30 Oktober yang lalu mengikut Seksyen 448 Kanun Keseksaan yang memperuntukkan hukuman penjara maksimum tiga tahun atau dengan denda sehingga RM5,000 atau kedua-duanya.

Manakala atas pertuduhan kedua dia dikatakan telah memasukkan dadah jenis ‘methamphetamine’ dalam badannya. Jason didakwa melakukan kesalahan tersebut di tandas pejabat Bahagian Siasatan Jenayah Narkotik Ibu Pejabat Polis Daerah (IPD) Brickfields di Jalan Travers , Brickfields pada 5.15 petang, 15 November lepas.

Atas pendakwaan dibawah Seksyen 15(1)(a) Akta Dadah Berbahaya 1952 dan boleh dihukum di bawah Seksyen 15(1) akta sama dia boleh dijatuhkan hukuman denda tidak lebih RM5,000 atau dikenakan hukuman penjara selama tempoh tidak lebih daripada dua tahun dan diwajibkan pengawasan di bawah seliaan pegawai pemulihan tidak kurang dua tahun dan maksimum tiga tahun.

Jason bagaimanapun mengaku tidak bersalah selepas pertuduhan terhadapnya dibacakan di hadapan Majistret Wong Chai Sai.Terdahulu, Jason pernah ditahan di Lapangan Terbang Dubai, Emiriah Arab Bersatu namun dia menegaskan kejadian tersebut tidak mempunyai kaitan dengan kesalahan dadah.


Taylor Swift Selebriti Pertama Terima ‘Billboard Woman of the Decade Award’

Taylor Swift bakal menjadi selebriti pertama yang menerima anugerah Billboard’s Woman of the Decade Award pada 12 Disember ini. Selain Taylor, Alanis Morissette, Nicki Minaj dan Brandi Carlile akan turut diraikan dalam majlis Women in Music di Hollywood Palladium,Los Angeles.

Menurut sumber, Billboard memberi penghormatan tersebut kepada Taylor yang menjadi penyanyi yang sukses sepanjang zaman bermula pada tahun 2010. Selain itu, pencapaiannya yang tidak terhingga termasuklah lima album terlaris sepanjang zaman, lima lagu di tangga teratas Billboard Hot 100 chart,tiga konsert jelajah dunia dan dua anugerah Billboard Woman of the Year Awards.Malah penglibatannya dalam memperjuangkan hak cipta lagu, pendidikan muzik dan menyokong kempen kanser antara faktor yang turut dinilai.

Dalam perkembangan lain, Alanis bakal mendapat Icon Award diatas penglibatannya di dalam industri yang berjaya menjual lebih dari 21 juta album sepanjang dekad. Manakala Nicki pula merupakan penerima anugerah Game Changer award selepas menjadi wanita pertama yang ditampilkan sebanyak 100 kali dalam Billboard Hot 100 chart. Acara karpet merah bakal disiarkan secara langsung pada jam 6 petang waktu tempatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Review Filem Wira 2019: ‘Benchmark’ Terbaru Filem Aksi Malaysia

Bermula 21 November ini, filem aksi Wira yang merupakan projek mega kerjasama sulung antara lima buah syarikat iaitu Multimedia Entertainment, ACT 2 Pictures, Golden Screen Cinemas, Astro Shaw dan Primeworks Studios bakal ditayangkan serentak di pawagam seluruh negara.

Wira yang juga terbitan dari pengarah filem PASKAL : The Movie iaitu Adrian Teh menampilkan barisan pelakon-pelakon hebat seperti Hairul Azreen, Fify Azmi, Ismi Melinda, Dain Said, Dato Hilal Azman, Yayan Ruhian, Henley Hii dan Josiah Hogan ini ternyata memberi satu sejarah baharu buat industri perfileman tempatan. Kami di Murai.my berkesempatan untuk menonton lebih awal filem Wira menerusi tayangan khas bersama pihak media baru-baru ini.

Sebagai info, Wira merupakan filem tempatan pertama yang ditayangkan di dalam panggung  Dbox di pawagam GSC terpilih. Adakah berbaloi untuk menonton Wira dengan ciri khas Dbox?

Ya! Apa yang kami boleh katakan Wira padat dengan segala aksi. Pujian harus diberikan buat Fify Azmi yang pertama kali beraksi dişisi Hairul dan juga layar perak. Mungkin dari segi skrip terdapat sedikit kekurangan namun lakonan dan aksi yang ditampilkan oleh pendatang baharu dalam industri ini sememangnya satu pertaruhan yang cukup berani dan berkesan.

Mengenai lakonan Hairul pula, tidak perlu disangkal lagi bahawa pelakon ini sememangnya serba boleh. Kami difahamkan aksi lagak yang dipaparkan adalah lakonannya sendiri. Kesinambungan kejayaan Hairul dalam PASKAL dapat dilihat menerusi filem Wira apatah lagi dapat bergandingan bersama Yayan Ruhian yang terbabit berlakon dalam filem John Wick 3 : Parabellum.

Mengenai kekurangan, jalan cerita nya jika ditafsirkan agak sedikit cliche. Sedikit spoiler disini, disaat kawasan yang dipenuhi dengan jenayah yang agak melampau, kami sebagai penonton seperti tertanya dimanakah undang-undang di dalam filem ini sedangkan umum mengetahui bahawa Malaysia merupakan negara yang tidak akan bertolak ansur dengan sebarang jenayah.

Malah babak jenaka dari Hairul mahupun kemunculan khas dari Zizan Razak juga seperti tidak sampai. Apa pun aksi yang ditampilkan sedikit sebanyak menampung kecacatan yang ada.

Secara keseluruhan, kami letakkan filem Wira sebagai salah satu filem wajib tonton dan barangkali ianya adalah penutup filem aksi terbaik bagi tahun ini. Jika anda ingin menonton filem aksi secara maksima dan total, Wira merupakan satu penanda aras yang baharu buat tatapan anda.

WIRA mengisahkan tentang karakter utamanya, Hassan (Hairul Azreen) yang merupakan seorang bekas tentera yang telah membawa diri meninggalkan keluarganya sejak kecil. Dia menyertai tentera bukan sahaja untuk mengawal “setan” dalam dirinya tetapi juga tidak sanggup melihat hidup keluarganya dan orang sekelilingnya yang ditekan dan dikawal oleh Raja (Dain Said).

Setelah menyempurnakan khidmat untuk negara, Hassan kembali juga demi keluarga dan menyelesaikan hutang adiknya Zain (Fify Azmi) atas kekalahan pertandingan MMA yang dianjurkan oleh Raja. Hassan dan Zain terpaksa bertanding sekali lagi dengan Vee (Ismi Melinda) dan Rayyan (Josiah Hogan), kedua-dua anak Raja. Apakah halangan yang akan mereka hadapi seterusnya? Adakah Hassan mampu menyelamatkan keluarga dan orang di sekelilingnya?


Selain Karier Lakonan dan Perniagaan, Mia Sara Cuba Bidang Baru

Pelakon kanak-kanak, Mia Sara menyatakan dia akan cuba untuk menceburi bidang nyanyian kerana mahu menjadi seorang selebriti yang serba boleh.

Mia berkata, selepas menceburi bidang lakonan dan juga perniagaan kini ingin mengembangkan bakatnya dalam dunia muzik iaitu menyanyi dan bermain muzik. Menurut Mia yang kini memiliki 116 ribu subscriber menganggap selepas dia menceburi bidang nyanyian ini, peminat dapat melihat bakat lainnya selain berlakon.

“Sebelum ini orang lihat saya hanya berlakon dan menceburi bidang perniagaan, tetapi sebenarnya saya dah lama nak cuba bidang muzik. Saya meminati bidang nyanyian dan muzik seperti bermain UkuLele. Insyallah pada masa akan datang, impian saya ini akan menjadi kenyataan”

Dalam perkembangan lain, Mia baru sahaja selesai penggambaran siri komedi baharu, ‘SMK’ di saluran Astro Ceria. ‘SMK’, sebuah siri menampilkan pelbagai kisah menarik seorang murid baharu bernama Adam dan gelagat sekumpulan remaja di sekolah menengah. Ia mengangkat keunikan setiap pelajar dan menyuntik semangat persahabatan serta keharmonian terutamanya di kalangan pelajar yang hadir dari pelbagai latar belakang.

Mulai bersiaran pada setiap hari Sabtu, 30 November, 11.00 pagi, ‘SMK’ diterajui oleh pelakon kanak-kanak/remaja; Wafiy Ilhan, Erissa Puteri, Fikry Kiki, Idan Aedan, Rykarl Iskandar, Mia Sara, Aniq dan Kashika dari ‘Ceria Megastar’. Turut hadir memeriahkan siri ‘SMK’ adalah pelakon / pelawak popular tanah air, Abam Bocey, Hafidz Roshdi dan Nasz Sally.

Sempena musim cuti persekolahan ini, Astro menyajikan lebih 9,000 kandungan hiburan kanak-kanak terhebat yang boleh didapati di platform Astro GO dan On Demand, sedia untuk distrim pada bila-bila masa dan di mana sahaja anda berada. Dalam pada itu, kanak-kanak juga boleh menonton program-program kegemaran mereka ini dalam versi berdefinisi tinggi (HD) di Astro Ceria, Astro Xiao Tai Yang, Disney Channel, Cartoon Network dan Nickelodeon.

Lebih dari 50 program-program eksklusif menanti penonton di saluran pelbagai bahasa Astro termasuklah di saluran kanak-kanak nombor satu di Malaysia, Astro Ceria, saluran-saluran utama berbahasa Melayu (Astro Ria, Astro Warna, Astro Prima), saluran antarabangsa (HBO, Fox Movies, Disney, Cartoon Network, Nickelodeon, Warner TV), saluran berbahasa Cina (Astro Xiao Tai Yang) dan saluran berbahasa India (Astro Vaanavil, Astro Vellithirai) dari 23 November 2019.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Paul Walker Kembali Semula Dalam Fast & Furious 9?

Berita terkini dari filem rantaian “Fast and Furious“. Selepas menamatkan penggambaran siri terbaru, “Fast and Furious 9“, nampaknya kini terdapat beberapa rahsia terbongkar yang mula beredar di kalangan peminat.

Menariknya, rahsia yang dibocorkan ini mengenai watak Brian O’Conner, yang dimainkan oleh pelakon lama Paul Walker. Walaupun dia sudah meninggal dunia dalam kemalangan kereta sejak tahun 2013, watak Brian O’Conner dikhabarkan akan dibangkitkan semula dalam siri terbaru “Fast and Furious”.

Kemunculan Brian O’Conner sendiri dikatakan akan muncul dengan penggunaan teknologi canggih CGI, seperti dalam filem “Furious 7” yang dikeluarkan pada tahun 2015 lalu. Oleh itu, tidak menghairankan jika produksi akan mengeluarkan kos yang tinggi untuk filem ini.

Berita itu disampaikan oleh sumber yang dipetik oleh LadBible. Menurut sumber itu, pasukan produksi kini sedang mencari calon sebagai stunt double atau pengganti Paul Walker.

Bukan itu sahaja, Daniel Richtman, seorang wartawan filem juga berkata perkara yang sama menerusi akaun Twitternya.

Selain itu, proses penggambaran filem “Fast and Furious 9” telah selesai sejak minggu lalu. Siri kesembilan “Fast and Furious” dilakukan di berbagai lokasi seperti London, Edinburgh, Tbilisi (Georgia), Phuket dan Krabi (Thailand), dan Los Angeles.

“Fast and Furious 9” sendiri pasti akan menampilkan beberapa pelakon lama. Di antara mereka ialah Vin Diesel yang akan kembali memegang watak sebagai Dominic Toretto, kemudian Michelle Rodriguez, yang akan mengulangi wataknya sebagai Letty.

Filem ke-sembilan ini telah memulakan proses persiapan sejak Mei lalu ketika Daniel Casey menandatangani kontak untuk menulis skrip. Sementara Justin Lin, yang sebelum ini mengarahkan empat siri “Fast and Furious”,  menjadi pengarah.

“Fast and Furious 9” bersedia ditayangakan pada Mei, 2020.


YM Tunku Elana Khyra Cipta Sejarah Jadi Rakyat Malaysia Pertama Dijemput Ke Festival De Cannes

YM Tunku Elana Khyra telah mencipta sejarah selepas menjadi satu-satunya rakyat Malaysia pertama yang telah dijemput untuk menghadiri malam pembukaan festival filem berprestij, Asia’s First Festival de Cannes Film Week yang berlansung di K11 MUSEA, Hong Kong.

YM Tunku Elana Khyra satu-satunya wakil tunggal dari Malaysia yang hadir menyerikan acara itu dengan menyarung busana berona hijau berkilauan menyerlahkan penampilan beliau.

Menerusi kepsyen di Instagramnya, ternyata Tunku Elana Khyra teruja menjadi rakyat Malaysia pertama dijemput khas untuk membuat penampilan pada Festival De Cannes.

“Saya amat berbesar hati untuk berada di sini di K11 MUSEA, dan menjadi orang Malaysia pertama yang dijemput ke Minggu Filem Cannes pertama di Asia. Sudah menjadi peluang yang luar biasa untuk beramah mesra, bertemu dan berkongsi idea dengan penggiat filem & Pengarah kreatif ” jelas YM Tunku Elana Khyra.

Acara pembukaan yang berlangsung pada 12 November yang lalu dihadiri ramai penggiat industri filem terkenal di Hong Kong termasuk pengarah terkenal di peringkat antarabangsa seperti Jean Pierre & Luc Dardenne.

YM Tunku Elana Khyra iaitu anak sulung kepada YM Tunku Datuk Yaacob Khyra kerabat diraja Negeri Sembilan dan ibu tirinya tidak asing lagi dalam dunia fesyen negara iaitu Datin Ezurin Tunku Yaacob.


Gal Gadot & Ben Affleck Mahu “Justice League” Versi Zack Snyder Dikeluarkan

Nampaknya peminat masih tidak boleh move on lagi dengan filem “Justice League” walaupun sudah dua tahun dikeluarkan. Terbaru, peminat sibuk meminta Warner Bros untuk meriliskan semula versi “Justice League” arahan Zack Snyder.

Ia diketahui, Zack Snyder sepatutnya menjadi individu yang mengarahkan projek itu. Namun di saat proses pengeluaran, Snyder terpaksa keluar dari projek itu kerana anak perempuannya didakawa telah membunuh diri. Oleh itu, pengarah Joss Whedon menggantikan Snyder dan mengambil alih “Justice League” dalam arahan yang berbeza.

Menariknya, walaupun dia meninggalkan projek itu, Snyder sendiri terus memuat naik beberapa foto yang menjadi petunjuk sekiranya mengarahkan “Justice League”. Akibatnya, peminat telah sepakat untuk menuntut versi “Justice League” arahan Snyder akan dikeluarkan tidak lama lagi.

Semangat dari peminat ini terbukti apabila hashtag #ReleaseTheSnyderCut tiba-tiba menjadi trend di media sosial Twitter. Tidak hanya itu, pelakon “Justice League” seperti Gal Gadot (Wonder Woman) dan Ben Affleck (Batman) juga tidak teragak-agak untuk memeriahkan kempen #ReleaseTheSnyderCut melalui akaun media sosial masing-masing.

Sebelum mereka berdua, Jason Momoa (Aquaman) awal-awal lagi sudah menyuarakan keinginannya kepada Warner Bros supaya meriliskan versi “Justice League” Zack Snyder. Malah beberapa peminat tidak teragak-agak untuk membuat petisyen yang dimuat naik di halaman Change.org baru-baru ini. Sehubungan itu, petisyen bertajuk “Release The Snyder Cut of Justice League” telah ditandatangani oleh lebih daripada 7453 ribu peminat, dengan sasaran sebanyak 7500 tandatangan.

Dalam perkembangan lain, Snyder sendiri sering berkongsi foto bocor filem ini. Baru-baru ini, Pengarah DC itu berkongsi foto Aquaman, Wonder Woman, dan The Flash yang mengembara ke belakang masa di akaun VERO. Penampilan awal Darkseid juga telah dikongsi, jadi tidak hairanlah para peminat sangat bersungguh-sungguh mengenai “Justice League” versi Snyder.

Walaubagaimanapun, menurut laporan dari The Hollywood Reporter mengatakan bahawa Warner Bros saat ini tidak mempunyai rancangan untuk meriliskan filem “Justice League” arahan Zack Snyder seperti yang dimahukan oleh orang ramai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Perkahwinan Ditaja RM2 Juta? Eizlan Yusof Akan Jelaskan Dalam Sidang Media

Selepas berpisah dengan isterinya sekitar Februari 2015, pelakon dan ahli perniagaan Datuk Seri Eizlan Yusof meneruskan kehidupannya dengan komitmen dalam dunia seni disamping tiga cahaya matanya.

Setelah hampir 5 tahun bergelar seorang duda, muncul pula spekulasi yang mengatakan bahawa pelakon berusia 48 tahun ini bakal berkahwin pada bulan hadapan. Lebih mengejutkan, perkahwinannya itu dikatakan telah mendapat tajaan dari pihak tertentu berjumlah sebanyak RM2 juta.

Mengulaskan lebih lanjut mengenai perihal tersebut, Eizlan berkata segalanya akan terjawab pada 2 Disember ini menerusi sebuah sidang media khas yang diadakan. Malah dia turut enggan bercakap dengan lebih lanjut mengenainya dan mengharapkan agar semua pihak tidak membuat sebarang spekulasi.

“Kalau tarikh kahwin pun orang boleh berteka-teki, inikan pula mengenai penajaan. Tak apa, biarlah sidang media nanti menjawab segala persoalan. Saya anggap apa saja yang diberitakan sebelum ini sebagai satu doa,”

Sebagai info, Eizlan pernah berkahwin dengan Vie Shantie Khan pada 2007 namun disahkan bercerai talak satu pada Februari 2015. Hasil perkahwinan, mereka dikurniakan tiga cahaya mata iaitu Vie Zaara, 11, Zareef Yusof, 9, dan Vie Zaalia, 6.


Takziah! Cucu Gmie Screen Meninggal Dunia

Penyanyi yang juga bekas bintang Gegar Vaganza 3 (GV3), Gmie Screen berkongsi rasa sedih nya apabila dia memaklumkan bahawa cucu sulungnya telah meninggal dunia pada malam Isnin.

Perkongsian itu dibuat Gmie menerusi perkongsian terbaru di laman Instagram miliknya. Menurut Gmie atau nama sebenarnya Hajimi bin Haji Ibrahim, berdasarkan hashtag yang ditulis cucu kesayangannya itu meninggal dunia dipercayai kerana dilahirkan tidak cukup bulan.

Malah dia turut berkongsi waktu pemergian cucunya itu yang bernama Siti Adinda Raudhah. Sebagai info, anak perempuan Gmie Siti Hadirah telah bernikah dengan pasangannya, Muhammad Ridzzuan pada Mac yang lalu.

Dalam perkongsian Siti Hadirah pula, dia redha dengan pemergian anak sulungnya itu biarpun masih bersedih kerana tidak dapat lagi melihat dan memeluk anaknya.

A post shared by Adinda 🤍 (@sitiihadirah)

Rata-rata pengikut mereka dan juga rakan artis mengambil kesempatan diruangan komen dengan mengucapkan ucapan takziah buat Gmie sekeluarga. Al-Fatihah.


Padu! Pengarah ‘Avengers: Endgame’ Serang Balik Kritikan Martin Scorsese

Joe dan Anthony Russo, yang merupakan 2 pengarah untuk beberapa filem Marvel seperti Captain America: Civil War dan Avengers: Endgame akhirnya buka mulut mengenai kritikan Martin Scorsese mengenai filem-filem superhero.

Pengarah veteran yang baru saja merilis filem The Irishman menyatakan bahawa panggung wayang sudah dikuasai oleh filem Marvel yang mencipta pengalaman taman tema, yang bermakna ia lebih kepada perjalanan yang menyeronokkan daripada mempunyai pengalaman sinematik yang sahih.

Kenyataannya juga disokong oleh beberapa penggiat filem yang lain seperti Francis Ford Coppola dan Roland Emmerich. Seperti yang dilaporkan oleh The Hollywood Reporter, Russo Brothers memberi ulasannya mengenai kritikan dari Martin Scorsese.

“Sesungguhnya, kita mendefinisikan pawagam sebagai tempat Menyajikan filem yang dapat menyatukan orang untuk memiliki pengalaman emosi bersama-sama,” kata Joe Russo.

Russo Brothers membesar bersama-sama dengan filem-filem pelbagai genre, termasuk art house films. Mereka sering menghabiskan berjam-jam membincangkan manfaat filem yang mereka tonton.

“Ketika kami melihat Avengers: Endgame, kami tidak melihatnya sebagai kejayaan dalam soal kewangan,” tambah Joe Russo.

“Kami melihatnya sebagai kejayaan dalam membawa emosi .”

Russo Brothers telah menampa nama dengan baik sekali melalui Captain America: The Winter Soldier. Kejayaan dalam membawa sekuel Captain America ke tahap yang berbeza memberi peluang untuk diberi kepercayaan untuk bekerja dengan Civil War, Infinity War,dan Endgame.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Abby Abadi Kecewa Bekas Pembantu Rumah Buat Laporan Polis

Baru-baru ini pelakon Abby Abadi meluahkan rasa kecewa di laman Instagram apabila bekas pembantu rumahnya yang dikenali sebagai Reena dikatakan telah menabur fitnah kepada orang ramai mengenai perilaku Abby yang tidak benar. Selain menuduh Abby tidak membayar gajinya, wanita tersebut juga telah ‘menjual’ nama pelakon itu demi kepentingan peribadinya.

Justeru itu Abby mengharapkan perkongsiannya itu dapat menjelaskan perihal sebenar mengenai apa yang berlaku apatah lagi nama baiknya telah terjejas gara-gara dipergunakan oleh bekas pembantu rumahnya itu.

Namun tidak lama kemudian, Abby berkongsi sebuah lagi posting yang mana wanita tersebut dikatakan telah membuat laporan polis seolah-olah telah dianayai. Jelasnya lagi, tujuan dia berkongsi gambar wanita tersebut di media sosial kerana mahu dia sedar akan kesalahan yang telah dilakukannya sebaliknya lain pula yang terjadi.

Tegas Abby, sebelum ini dia enggan membuat laporan polis kerana berasa kasihan dan ingin memberikan peluang buat wanita tersebut. Namun memandangkan isu ini terus berlanjutan, Abby menganggap dia mensia-siakan peluang yang diberi dan tidak akan teragak-agak untuk mengambil tindakan undang-undang.

Di kesempatan itu, Abby turut mempelawa mana-mana pihak yang turut menjadi mangsa kepada wanita berkenaan untuk berkongsi pengalaman mereka ditipu oleh wanita tersebut.


Erra Fazira Dedah Rahsia Perkenalan Dengan Awie Yang Ramai Peminat Tak Tahu

Siapa saja yang tak kenal dengan pelakon Erra Fazira yang sehingga hari ini masih memegang gelaran primadona Malasyia dalam dunia perfileman. Baru-baru ini Murai MY tertarik menonton temubual eksklusif Erra bersama DJ Nazz menerusi program Begitu Begini DJ Nazz di laman Youtube Gegar.

Dalami temubual secara santai tersebut, Murai MY perhatikan ruangan komen dipenuhi dengan kata-kata pujian kepada Erra kerana caranya yang begitu matang dalam menjawab soalan. Ramai menganggap Erra contoh terbaik artis yang sangat matang dengan pertuturan bahasa yang lancar dan penggunaan kata kata yang sedap didengar.

Perjalanan kehidupan Erra yang berliku-liku jelas nampak dari air muka dan kata-kata beliau. Lagi-lagi apabila Erra bercerita tentang jatuh bangun kehidupannya termasuk gagal dalam rumahtangga dan putus tunang pada suatu ketika dahulu.

Bercakap tentang putus tunang, Erra pernah menjalin hubungan cinta bersama Awie setelah sama-sama membintangi filem Sembilu. Mereka melangsungkan pertunangan pada 1996 sebelum akhirnya putus tunang pada hujung 1998.

Dalam temubual tersebut, DJ Nazz mengakui dia membesar pada zaman kegemilangan Erra & Awie dan sudah semestinya dia ingin tahu serba sedikit tentang yang berlaku dalam hubungan mereka berdua.

Mengimbau detik-detik perkenalan dengan Awie, Erra mendedahkan bahawa dia sebenarnya sudah mengenali vokalis kumpulan Wings itu sebelum membintangi filem Sembilu.

“Saya kenal Awie sebelum filem Sembilu. Pada ketika itu, saya rasa Awie mengenali saya kerana saya memenangi pertandingan Ratu Cantik. Jadi dia kenal dekat situ dan kami terjumpalah di suatu tempat, maka dia yang approach saya. Jadi dari situ kami saling menghubungi”- kongsi Erra sambil merahsiakan lokasi pertemuan pertama.

Dj Nazz sempat bertanya bagaimana perasaan Erra setelah didekati Awie, ini jawapan jujurnya;

“Saya mula-mula terkejut juga tatkala mula-mula Awie mendekati saya.  Namun pada masa yang sama, sebenarnya ramai juga yang mendekati saya.. kononnya! Sebab masih muda, menang pula Ratu Cantik… Tapi sudah tentulah, bila ada rock di dalam rock tu yang saya terima”- katanya

Menurut Erra, dia tak sangka Awie begitu serius untuk menarik dirinya untuk berlakon dalam filem Sembilu, dan kebetulan pada ketika itu pengarah Datuk Yusof Haslam masih tercari-cari heroin yang sesuai.

“Dalam dunia lakonan, saya terlebih dahulu di ajak oleh Awie, Dia kata You nak berlakon tak? Dan kebetulan pada masa yang sama saya ditawarkan dua buah filem iaitu Putera (lakonan Vanida Imran dan Joe Wings) dan Sembilu. Tapi Awie tarik saya ke Sembilu dan dan dialah yang meyakinkan Datuk Yusof Haslam”

Walaubagaimanapun, Erra menganggap hubungannya dengan Awie sudah ditakdirkan tiada jodoh dan hanya bertahan selaman 6 tahun.

“Itu namanya jodoh sudah tiada. Lagi-lagi bercinta dengan Rockstar kot! Kira Idola ramai orang. Jadi dugaan tu memang tinggi la. Tapi Alhamdulilah, tinggi tak tinggi pun enam tahun jugalah bertahan. Lepas tu dah ke fasa pertunangan tapi tak kesampaian.”

Seperti yang dilaporkan oleh Berita Mediacorp sebelum ini, Erra pernah mengeluarkan kenyataan bahawa hubungannya kini dengan Awie hanya kawan biasa dan tidak pernah merancang untuk ke hubungan yang lebih serius.

“Ternyata kami lebih selesa berkawan dan menghormati status masing-masing. Kami mempunyai tanggungjawab masing-masing dan kami tak pernah pulak berbincang “You solo, I solo mengapa tidak kita courting kembali? Tak pernah pulak ke arah itu.” katanya kepada Berita Mediacorp.

Untuk video penuh Erra dan video temubual bersama artis yang lain, anda boleh tonton sendiri di Begitu Begini DJ Nazz di saluran Youtube Gegar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aliff Aziz Hadapi Tuduhan Jenayah Ketiga Dalam Masa Kurang 3 Bulan

Baru-baru ini, pelakon dan penyanyi Aliff Aziz sekali lagi mengejutkan peminat apabila dia ditahan pihak polis Singapura selepas menimbulkan kekecohan di tempat awam malah polis juga menyatakan nafasnya berbau arak.

Terbaru, menerusi laporan sumber media negara itu, Aliff atau nama sebenarnya Mohamad Aliff bin Aziz, 28 telah didakwa di mahkamah atas pertuduhan tersebut yang mana dia dikatakan telah melakukan sesuatu yang tidak senonoh dengan menjerit-jerit dan menunjukkan isyarat-isyarat menggunakan tangan semasa berada di tempat awam di kawasan Orchard Towers, di Orchard Road kira-kira pukul 6.25 pagi pada 10 November lalu.

Dalam pertuduhan tersebut, jika disabitkan bersalah bekas suami kepada Bella Astilla ini boleh didenda tidak melebihi S$2,000 atau dipenjara tidak melebihi tempoh enam bulan atau kedua-duanya sekali.

Dengan kes terbaharu ini ianya menjadikan Aliff berhadapan dengan tiga pertuduhan secara keseluruhannya sejak 3 bulan yang lalu. Pada 3 September lalu,pelantun Sayang Sayang ini dituduh mencuri wang milik seorang pelakon dan ahli politik Indonesia,Raja Yunika Perdhana Putri dan satu lagi pertuduhan mencurisekotak rokok Marlboro dan pemetik api milik seorang lelaki di Starbucks Plaza Singapura.

Bagi kedua-dua kes curi itu, Aliff sepatutnya dihadapkan ke mahkamah pada 19 November namun ditangguhkan kerana tuduhan ketiga itu.


Filem Kisah Sebenar Tragedi Gua Tham Luang Dapat Sambutan Dunia

Masih ingat dengan tragedi Gua Tham Luang, Thailand tahun lalu? Peristiwa tersebut bukan sahaja melibatkan 12 remaja dan jurulatih pasukan bola sepak Wild Boar yang terperangkap di dalamnya, malah salah seorang penyelamat yang ingin menyelamatkan mereka maut di tempat kejadian.

Peristiwa tersebut bukan sahaja mendapat liputan luas media tempatan malah turun menarik perhatian dunia sehingga ianya difilemkan mengikut kronologi nya sebenar. Berjudul The Cave, filem arahan Tom Waller itu kini mula ditayangkan di Bangkok bermula pada Isnin lalu. Berdasarkan perkongsian sumber, filem berkenaan mendapat sambutan yang cukup menggalakkan daripada warga tempatan malah turut mendapat permintaan tayangan di luar negara.

Merancakkan lagi tayangan perdana filem itu yang diadakan semalam, sebuah teknologi Virtual Reality (VR) telah dibangunkan di sebuah kompleks beli-belah negara berkenaan. Dengan teknologi tersebut, pengunjung berpeluang untuk merasai sendiri pengalaman seolah-olah berada di dalam gua tersebut.

The Cave menceritakan mengenai rentetan kisah sebenar operasi menyelamat pasukan Wild Boar yang terperangkap di dalam gua Tham Luang selama 18 hari akibat gua tersebut yang dibanjiri air hujan.Dalam misi menyelamat itu telah melibatkan lebih dari 10,000 orang terdiri daripada pelbagai pihak dalam dan luar negara. Mesti tonton!